Κυπρίων Ποίηση και άλλες (μικρές και μεγάλες) ιστορίες λόγου : Όλοι ειν’ απλά περαστικοί / Ειρήνη Ανδρέου\nΚρατούσα την ψυχή μου στην χούφτα μου\nκι έτρεχα ασθμαίνοντας , ματωμένη,\nμε ένα τεράστιο "ΓΙΑΤΙ" να μου καίει τα σπλάχνα.\nΎψωσα το βλέμμα μου, μα το χαμήλωσα .\nΧιλιάδες κραυγές , χιλιάδες ΓΙΑΤΙ κει πάνω.\nΤο μαχαίρι καρφωμένο βαθιά στην πληγή.\nΠονούσα, αβάσταχτα πονούσα... κρύωνα.\nΆρπαξα κάποιον απ το μανίκι, με έσπρωξε..\nΈπεσα χάμω...άπλωσα τα χέρια για βοήθεια...\nΚάποιος με κοίταξε βιαστικά , κοντοστάθηκε..\nΓνωστός μου φάνηκε…αδελφός, φίλος, εραστής;\nΒιάζομαι μου είπε, θα κλείσει η τράπεζα...\nΚουλουριάστηκα στο χώμα… άρχισε να βρέχει…\nκαι δώστου το ΓΙΑΤΙ μαχαίρι να γυρίζει στην πληγή.\nΠού πήγανε , πού χάθηκαν οι φίλοι, οι δικοί.\nόλοι αυτοί που έδινα…..έδινα….. έδινα……έδινα….\nΠόσους αιώνες έμεινα εκεί , δεν ξέρω.\nΞαφνικά ένιωσα δυο χέρια να μ’ αγγίζουνε στους ώμους.\nΣήκωσα το βλέμμα κι αντίκρισα ένα άγνωστο πλάσμα....\nΤα μάτια του μόνο κάτι μου θύμιζαν, είχαν μια θλίψη..\nΜα ήταν γεμάτα από αγάπη. «Ποιός είσαι;» Τον ρώτησα.\n"Εσύ", μου απάντησε , σε έχασα ,ήσουνα αλλού"...\nΜου άπλωσε το χέρι, το άρπαξα και στάθηκα στα πόδια.\n«Μάζεψε και τα κομμάτια της ψυχής σου , μου είπε...\nΜόνοι μας δεν τα συναρμολογούσαμε πάντα;»\nΣκύβω να τα μαζέψω, τα κοιτάζω ,το ξανασκέφτομαι…\nΣηκώνω το πόδι και τους δίνω μια γερή κλωτσιά .\nΠάμε, του λέω. Μόνοι μας. Εγώ κι εσύ απ’ την αρχή\nδίχως τα «πώς» και τα «γιατί».\nΔεν έχει νόημα… όλοι είν’ απλά περαστικοί ...\nΓια κοίτα ποιος βγαίνει απ’ την τράπεζα ; Κοίτα, μας χαιρετά.\nΠάμε,! Έκλεισε κι η τράπεζα της καρδιάς μου….\nΑπό το βιβλίου ΦΤΟΥ ΜΑΣ.. με αγάπη "\nκεφάλαιο " Της ψυχής μου η κραυγή"


Η "άγνωστη" Μεσογειακή Διατροφή/nutrischool.gr\nΗ "άγνωστη" Μεσογειακή Διατροφή\nΚαι όμως η Μεσογειακή Διατροφή είναι ολόκληρη "φιλοσοφία ζωής"...\nΟ όρος “Μεσογειακή Διατροφή” χρησιμοποιείται για να περιγράψει τις διατροφικές συνήθειες των κατοίκων των χωρών της Μεσογείου κατά τις δεκαετίες του ΄50 και του ΄60. Ακούγοντας τον όρο, το μυαλό μας πηγαίνει στις βασικές αρχές της Μεσογειακής Διατροφής:\nΕλάχιστη κατανάλωση κόκκινου κρέατος\nΚατανάλωση δημητριακών ολικής άλεσης και των προϊόντων τους\nΑυξημένη κατανάλωση οσπρίων\nΚαθημερινή κατανάλωση φρούτων και λαχανικών\nΕκτεκταμένη χρήση “ελαιολάδου” ως βασική πηγή λιπαρών\nΤα παραπάνω τα γνωρίζουμε οι περισσότεροι, είτε έχουμε διαβάσει πεταχτά ένα άρθρο σε ένα περιοδικό, είτε έχουμε διαβάσει την επιδημιολογική μελέτη των Επτά Χωρών. Τι δε γνωρίζουμε για τη Μεσογειακή Διατροφή;\nΚρητική Διατροφή. Ονομάστηκε έτσι γιατί το δείγμα του πληθυσμού που συμμετείχε ήταν Κρητικοί.\nΟικιακή οικονομία. Η νοοτροπία και η προετοιμασία των καθημερινών κυρίων γευμάτων, ώστε να είναι πλούσια σε γεύση, αλλά παρασκευασμένα με φτωχά υλικά, συνήθως παραγωγής των συμμετεχόντων. Οι όροι πλούσιο και φτωχό αναφέρονται στην εμπορική αξία των τροφίμων και όχι στη θρεπτική. Επιπλέον, οι οικογένειες ήταν μεγάλες και με αυστηρή ιεραρχία. Η ποσότητα του φαγητού ήταν εξατομικευμένη και ανάλογα με την ηλικία και το φύλο.\nΑγχολυτική διαδικαδία γευμάτων. Στην αγροτική κοινωνία των μέσων του 20ου αιώνα, τα γεύματα λαμβάνουν χώρα μέσα σε μια οικογενειακή και συνήθως εύθυμη ατμόσφαιρα, κάνοντας έτσι το γεύμα μια αγχολυτική και χαλαρωτική διαδικασία.\nΚαθημερινή άσκηση. Οι συμμετέχοντες ήταν στην πλειοψηφία τους αγρότες και κτηνοτρόφοι. Είναι άνθρωποι που εκτελούν καθημερινή έντονη χειρωνακτική εργασία, με αποτέλεσμα να έχουν έντονη φυσική δραστηριότητα. Ακόμα και άτομα που δεν απασχολούνταν στις αγροτικές εργασίες, όπως κάποιες γυναίκες, η φροντίδα των πολυμελών οικογενειών στα μέσα του προηγούμενου αιώνα ήταν πολύ κοπιαστική. Όλες οι δουλειές του σπιτιού γίνονταν μηχανικά από τις νοικοκυρές και όχι αυτοματοποιημένα.\nΘρησκεία. Το κομμάτι αυτό επηρεάζει τη διατροφή σε δύο επίπεδα. Πρώτον κοινωνικά, αφού η πίστη δρά σαν αγχολυτικό. Δεύτερον, οι νηστείες και η αποχή από τα ζωικά προϊόντα, σε τακτά χρονικά διαστήματα διατηρούν την ισορροπία στη διατροφή των Κρητών.\nΤην επόμενη φορά που θα ακούσουμε για τη Μεσογειακή Διατροφή θα ξέρουμε πως ο όρος κρύβει μέσα του την ΚΑΘΗΜΕΡΙΝΗ ΖΩΗ ενός λαού και όχι μόνο τις διατροφικές του συνήθειες. Προσπαθούμε να βελτιώσουμε τη ζωή μας ολόκληρη και όχι μόνο τη διατροφή μας.\nΠες μου τι τρως να σου πω τι θα φάει το παιδί σου.\nΕσύ τρως, εκείνο καταλαβαίνει...\nΧειλάκι πετροκέρασο. Το κεράσι δεν κάνει καλό μόνο στο χρώμα των χειλιών.\nΠοιο όσπριο να διαλέξω;\nΓιατί τα όσπρια είναι ένας διατροφικός θησαυρός; Τι μας προσφέρει το κάθε όσπριο;\nΗ διατροφική αξία του ροδάκινου\nΑγαπημένο φρούτο με χαρακτηριστική μυρωδιά γεμάτη όμορφες αναμνήσεις. Πόσο θρεπτικό είναι; Ένα ενημερωτικό infographic για αυτό το καλοκαιρινό φρούτο.


Ενδιαφέρον επενδυτών για το ελληνικό ομόλογο\nΤρίτη 25 Ιουλίου 2017 20:16\nΣτην έκδοση του νέου ομολόγου θα συμμετέχουν και ελληνικές τράπεζες με συνολικό ποσό 1 δισ. ευρώ περίπου. Η Εθνική Τράπεζα έχει ομόλογα του 2019 ύψους 350-400 εκατ. ευρώ, η Alpha Bank 400 εκατ. ευρώ και η Eurobank 200-300 εκατ. ευρώ. Η δημόσια προσφορά έχει ως αποδέκτες τόσο τους κατόχους ομολογιών που λήγουν το 2019, όσο και νέους επενδυτές μέσω της διαδικασίας του βιβλίου προσφορών.


Αυτά δήλωσε ο Σφαιρόπουλος για Ζαλκγίρις και... Γιασκεβίτσιους • Matchnews.gr\nΑυτά δήλωσε ο Σφαιρόπουλος για Ζαλκγίρις και… Γιασκεβίτσιους\nΣτην καθιερωμένη συνέντευξη Τύπου πριν από τους αγώνες των πλέι οφ της Euroleague, ο προπονητής του Ολυμπιακού, Γιάννης Σφαιρόπουλος μίλησε για το κίνητρο της ομάδας του στη σειρά με την Ζαλγκίρις αλλά και πέταξε την μπηχτή του προς το πρόσωπο του συναδέλφου του, Σαρούνας Γιασκεβίτσιους.\nΤα όσα δήλωσε αρχικά ο ίδιος: «Μπαίνουμε λοιπόν στα πλέι οφ και είναι αυτά τα παιχνίδια που περιμέναμε από την αρχή της σεζόν. Γι’ αυτά τα ματς δουλέψαμε από την αρχή της χρονιάς. Ο τρόπος δουλειάς, οι βασικές αρχές χτίζονται μέσα σε όλη τη χρονιά. Οι παίκτες ξέρουν τι πρέπει να κάνουν και πώς πρέπει να είμαστε. Υπάρχουν παίκτες που δουλεύουν αυτά τα στοιχεία εδώ και πολλά χρόνια. Και οι νέοι παίκτες όμως έχουν καταλάβει τι πρέπει να κάνουν σε θέματα τακτικής κι ετοιμότητας. Περιμένουμε αυτά τα ματς με μεγάλη ανυπομονησία, για να παίξουμε με βάση το πλάνο ματς. Στα πλέι οφ όλοι έχουν τη φιλοδοξία να πάνε στο Final Four. H Ζαλγκίρις είναι σεβαστός αντίπαλος, την ξέρουμε και μας ξέρει. Πρέπει να είμαστε συγκεντρωμένοι, να επιβάλουμε το ρυθμό μας και να παίξουμε το μπάσκετ μας σε άμυνα κι επίθεση».\nΟι απαντήσεις του στους εκπροσώπους του Τύπου:


Στη χώρα καλλιεργούνται κυρίως δημητριακά, αλλά και καλαμπόκι, ζαχαροκάλαμο, πατάτες. Το σιτάρι καλλιεργείται στη δυτική πεδιάδα του Τίσα και στις πεδιάδες της Βλαχίας και της Μολδαβίας. Το καλαμπόκι ευδοκιμεί σε πιο ορεινά μέρη. Το κριθάρι καλλιεργείται στη στέπα του Μαραγκάνουλ, στη δυτική Μολδαβία, στη Δοβρουτσά. Στη Μολδαβία υπάρχουν αμπέλια. Η κτηνοτροφία είναι αναπτυγμένη κυρίως στην Τρανσυλβανία, όπου υπάρχουν απέραντα λιβάδια. Εκτρέφονται βοοειδή, χοίροι και αιγοπρόβατα\n* Επίσημη ιστοσελίδα της ρουμανικής κυβέρνησης


Milwaukee Bucks - ΕΙΔΗΣΕΙΣ\nΜε τα καλύτερα λόγια αναφέρθηκε στον Θανάση Αντετοκούνμπο ο Μάικ Μπουντενχόλζερ, μετά την εκτός έδρας νίκη 121-111 των Μιλγουόκι Μπακς επί των Σαν Αντόνιο Σπερς.\nΟ Τζρου Χόλιντεϊ πρόσθεσε μια ακόμα καλή εμφάνιση με τη φανέλα των Μιλγουόκι Μπακς, στο εκτός έδρας ματς με τους Σαν Αντόνιο Σπερς.\nΟ Κρις Μίντλετον ήταν ο πρώτος σκόρερ των Μιλγουόκι Μπακς, στην εκτός έδρας νίκη 121-111 επί των Σαν Αντόνιο Σπερς.\nΟι Μιλγουόκι Μπακς σημείωσαν τη δεύτερη φετινή τους νίκη, στην εκτός έδρας αναμέτρηση με τους Σαν Αντόνιο Σπερς (121-111).\n24/10/2021 - 07:44\nΟι Μιλγουόκι Μπακς νίκησαν 121-111 τους Σαν Αντόνιο Σπερς και επέστρεψαν στα θετικά αποτελέσματα, μετά την ήττα από τους Μαϊάμι Χιτ.\n24/10/2021 - 07:36\nΟ Γιάννης Αντετοκούνμπο συμπεριλήφθηκε στη λίστα με τους καλύτερους παίκτες όλων των εποχών του ΝΒΑ.\nΟι Μιλγουόκι Μπακς παραδόθηκαν στις ορέξεις των Μαϊάμι Χιτ και γνώρισαν τη συντριβή 137-95, εκτός έδρας.\nΟ Γιάννης Αντετοκούνμπο ήταν εντυπωσιακός στην πρεμιέρα του ΝΒΑ και οδήγησε τους Μπακς στη νίκη επί των Νετς.\nΣείστηκε το γήπεδο μόλις κλήθηκε ο συγκινημένος Γιάννης Αντετοκούνμπο να παραλάβει το δαχτυλίδι του πρωταθλητη!\nΜέσα σε τρομερή αποθέωση, οι Μίλγουοκι Μπακς παρέλαβαν τα δαχτυλίδια τους για την κατάκτηση του πρωταθλήματος, με τον Γιάννη Αντετοκούνμπο να κλέβει την παράσταση.\n20/10/2021 - 07:51\nΜε τον καλύτερο δυνατό τρόπο ξεκίνησαν τη σεζόν οι Μίλγουοκι Μπακς, καθώς συνέτριψαν με 127-104 τους Νετς, έχοντας απόλυτο πρωταγωνιστή τον Γιάννη Αντετοκούνμπο.\nΟι Μιλγουόκι Μπακς και ο Γκρέισον Άλεν συμφώνησαν σε διετή πρόωρη επέκταση συμβολαίου έναντι 20 εκατ. δολαρίων.\nΟ Γιάννης Αντετοκούνμπο βρίσκεται στην τέταρτη θέση των παικτών με τα περισσότερα έσοδα.\nΟ Γιάννης Αντετοκούνμπο βρίσκεται στην πέμπτη θέση των παικτών με τη μεγαλύτερη συμπάθεια στο ΝΒΑ.\nΝΒΑ: Στην τρίτη θέση του Top 10 ο Θανάσης (vid)\nΗ εντυπωσιακή τάπα του Θανάση Αντετοκούνμπο στον Φέρον Χαντ, βρέθηκε στην τρίτη θέση του Top 10.\n16/10/2021 - 11:52\nΜπακς-Μάβερικς 103-114: Το χορευτικό του Θανάση (vid)\nΟ Θανάσης Αντετοκούνμπο απέφυγε περίτεχνα τον αντίπαλό του, πριν αφήσει την μπάλα στο καλάθι των Ντάλας Μάβερικς.\n16/10/2021 - 07:44\nΜπακς-Μάβερικς 103-114: Το καλάθι του Καλαϊτζάκη (vid)\nΟ Γιώργος Καλαϊτζάκης ολοκλήρωσε ιδανικά την προσπάθειά του αφήνοντας την μπάλα στο καλάθι των Ντάλας Μάβερικς.\nΜπακς-Μάβερικς 103-114: Το double double του Γιάννη (vid)\nΟ Γιάννης Αντετοκούνμπο έδειξε πως ανεβάζει στροφές, στο φιλικό των Μιλγουόκι Μπακς με τους Ντάλας Μάβερικς (103-114).\nΣελίδα1 Σελίδα2 … Σελίδα194 Επόμενη »\nΛιόλιος για Γιάννη: «Είναι φάρος, μας κάνει υπερήφανους παντού»


Χρυσά Αγκάθια: Νεκρό Ρινοδέλφινο στην Σαλαμίνα\nΝεκρό Ρινοδέλφινο στην Σαλαμίνα\nΝεαρό Ρινοδέλφινο (Tursiops truncatus) βρέθηκε νεκρό, σήμερα το βράδυ, στην περιοχή Ρέστη της Σαλαμίνας, στο Σαρωνικό κόλπο. Η τοπική Λιμενική Αρχή ενημερώθηκε από ένα αλιευτικό σκάφος και κατά την άφιξη των αξιωματικών στη περιοχή οι οποίοι και πήραν μερικά μακροσκοπικά στοιχεία κοινοποιήθηκε η ενημέρωση τους και στον ΑΡΙΩΝ. Τα θαλάσσια θηλαστικά προστατεύονται από διεθνείς συμβάσεις και από την εθνική νομοθεσία στην Ελλάδα και οποιαδήποτε κακοποίηση, θανάτωση ή παρενόχληση απαγορεύεται. Αυτά τα θηλαστικά είναι φιλικά προς τον άνθρωπο, τρέφονται με ψάρια και ζουν στις θάλασσές μας.\nΣε κάθε περίπτωση ζωντανού ή νεκρού δελφινιού και φάλαινας, σας παρακαλούμε να ενημερώνετε τον πλησιέστερο λιμενικό σταθμό και τον ΑΡΙΩΝ στα τηλ.: +30-6945.531.850 ή +30-6945.644.994.\nΚατηγορία: Ειδήσεις, Ελληνική πανίδα, Θηλαστικά, Κητώδη, Νέα και ειδήσεις


Σχοινοχωρίτης Κωνσταντίνος | ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ\nPosts Tagged ‘Σχοινοχωρίτης Κωνσταντίνος’\nPosted in Άρθρα - Μελέτες - Εισηγήσεις, Εκκλησιαστική Ιστορία αφορώσα στην Αργολίδα, tagged Argolikos Arghival Library History and Culture, Άρθρο, Αργολική Αρχειακή Βιβλιοθήκη Ιστορίας & Πολιτισμού, Βαλτάσαρ, Βηθλεέμ, Γασπάρ, Εκκλησία, Εκκλησιαστική Ιστορία, Ηρώδης, Θρησκεία, Μελχιώρ, Σχοινοχωρίτης Κωνσταντίνος, Χριστούγεννα, Star of Bethlehem, The Adoration of the Magi on 21 Δεκεμβρίου, 2018| Leave a Comment »\nΤο αστέρι της Βηθλεέμ – Σχοινοχωρίτης Κωνσταντίνος, Ιστορικός, Αρχειονόμος – Βιλιοθηκονόμος, Υποψήφιος Διδάκτωρ.\nἀνέτειλε τῷ κόσμω τό Φῶς τό τῆς γνώσεως·\nἐν αὐτῇ γάρ οἱ τοῖς ἄστροις λατρεύοντες,\nὑπό ἀστέρος ἐδιδάσκοντο,\n(Απολλυτίκιον εορτής Χριστουγέννων)\nΤα Χριστούγεννα είναι για εμάς τους Ορθόδοξους Χριστιανούς μία μεγάλη Δεσποτική εορτή κατά την οποία εορτάζεται η «κατά σάρκα Γέννησις του Σωτήρος και Κυρίου ημών Ιησού Χριστού». Η εορτή αυτή, κατά τον Άγιο Ιωάννη τον Χρυσόστομο, είναι η «Μητρόπολις πασών των εορτών». Για πρώτη φορά τα Χριστούγεννα καθιερώθηκαν ως αργία με τον Ιουστινιάνειο Κώδικα κατά τα έτη 529/534 μ.Χ. Συνεκδοχικώς, Χριστούγεννα έχει επικρατήσει να ονομάζεται όλο το εορταστικό δεκαπενθήμερο που ξεκινά από την παραμονή των Χριστουγέννων στις 24 Δεκεμβρίου και τελειώνει την εορτή του Αγίου Ιωάννη του Βαπτιστή στις 7 Ιανουαρίου.\nΠλησιάζοντας προς την εορτή των Χριστουγέννων κορυφώνονται όμως και οι προετοιμασίες μας, κυρίως αυτές που έχουν να κάνουν με τη τήρηση των ηθών, εθίμων, παραδόσεων, όπως είναι τα κάλαντα, ο παραδοσιακός στολισμός της φάτνης, το αστέρι επί της φάτνης κ.α.\nΣύμφωνα με διάφορους επιστημονικούς υπολογισμούς, ο Ιησούς Χριστός γεννήθηκε με υπερφυσικό τρόπο από την Παρθένο Μαρία σ’ ένα σπήλαιο της Βηθλεέμ μεταξύ των ετών 7 και 4 π.Χ. Την εποχή εκείνη βασίλευε στην Ιουδαία ο Ηρώδης ο Μέγας, στην Συρία ηγεμόνευε ο Κυρήνιος και αυτοκράτορας στη Ρώμη ήταν ο Οκταβιανός Αύγουστος, ο οποίος είχε διατάξει να διενεργηθεί απογραφή πληθυσμού των υπηκόων του. Γι’ αυτό και ο Ιωσήφ πήρε την ετοιμογέννητη Μαρία και μετέβησαν από τη Ναζαρέτ που διέμεναν, στη Βηθλεέμ.\nΜετά τη γέννηση του Ιησού Χριστού, ένας άγγελος εμφανίσθηκε στους ποιμένες της περιοχής αναγγέλλοντας το χαρμόσυνο γεγονός της Γεννήσεως, ενώ πλήθος αγγέλων έψαλλαν το «Δόξα εν υψίστοις Θεώ και επί γης ειρήνη εν ανθρώποις ευδοκία». Ταυτόχρονα, άστρο φωτεινό εξ Ανατολής οδήγησε σοφούς μάγους από τη Βαβυλώνα στη Βηθλεέμ προσφέροντάς στον νεογέννητο Χριστό πολύτιμα δώρα.\nΤο γεγονός αυτό της έλευσης και προσκύνησης των σοφών μάγων περιγράφει μόνο ο Ευαγγελιστής Ματθαίος (κεφάλαιο Β΄, 1 – 23). Ειδικότερα, οι σοφοί μάγοι εμφανίστηκαν στην Ιερουσαλήμ και ζητούσαν πληροφορίες για τον νέο βασιλιά που είχε γεννηθεί. Ρωτούσαν «που εστίν ο τεχθείς Βασιλεύς των Ιουδαίων?». Ο Ηρώδης ταραγμένος, και μαζί με αυτόν οι κάτοικοι της Ιερουσαλήμ, τους κάλεσε σε ακρόαση και ενημερώθηκε από αυτούς για το μεγάλο τους ταξίδι που είχαν ξεκινήσει περίπου δύο χρόνια νωρίτερα.\nΣύμφωνα με τα λεγόμενα των σοφών αυτών, είχε εμφανιστεί στον ουρανό ένα αστέρι με ασυνήθιστη λάμψη και ερμήνευσαν το γεγονός ως προμήνυμα της γέννησης κάποιου πανίσχυρου νέου βασιλιά. Έτσι ξεκίνησαν αμέσως από την χώρα τους για να τον προσκυνήσουν. Το αστέρι τους έδειχνε τον δρόμο και εκείνοι το ακολούθησαν. Μόλις όμως έφθασαν στην Ιερουσαλήμ το αστέρι χάθηκε.\nΟ Ηρώδης συγκέντρωσε τότε τους αρχιερείς και γραμματείς του λαού, ζητώντας πληροφορίες για τον τόπο γέννησης του Χριστού. Αυτοί του απάντησαν στην Βηθλεέμ της Ιουδαίας, διότι έτσι είχε προφητευθεί από τον προφήτη Μιχαία. Τότε ο Ηρώδης έστειλε τους μάγους στη Βηθλεέμ να βρουν το παιδίον και όταν το έβρισκαν να τον ενημέρωναν για να πήγαινε και αυτός στη Βηθλεέμ να το προσκυνήσει.\nΜόλις οι μάγοι βγήκαν από τα Ιεροσόλυμα και πορεύονταν προς τη Βηθλεέμ «ιδού ο αστήρ όν είδον εν τη Ανατολή προήγεν αυτούς, έως ελθών έστη επάνω ου ην το παιδίον». Αφού μπήκαν στην οικία είδαν το παιδίον με τη μητέρα του Μαρία και προσκύνησαν με ευλάβεια αυτό προσφέροντας στη συνέχεια τα δώρα τους. Έπειτα ανεχώρησαν για την πατρίδα τους από άλλο δρόμο, δίχως να ξαναεπιστρέψουν στον Ηρώδη.\nΌταν οι σοφοί μάγοι ανεχώρησαν, άγγελος Κυρίου φάνηκε σε όνειρο στον Ιωσήφ και του είπε να καταφύγει στην Αίγυπτο μαζί με το παιδί και την μητέρα του. Ακολούθησε η σφαγή των νηπίων από δύο ετών και κάτω στη Βηθλεέμ. Στην Αίγυπτο η Αγία οικογένεια παρέμεινε μέχρι τον θάνατο του Ηρώδη.\n«Το αστέρι της Βηθλεέμ (1879-80)», πίνακας του αμερικάνου ζωγράφου, Elihu Vedder (1836-1923), λάδι σε καμβά. Milwaukee Art Museum (Μουσείο Τέχνης Μιλγουόκι».\nΟι σοφοί μάγοι και η προσκύνηση τους\nΟ Ευαγγελιστής Ματθαίος δεν μας παρέχει λεπτομέρειες ούτε για τον αριθμό τους ούτε όμως και για την ταυτότητα αυτών. Με βάση όμως την πληροφορία ότι αυτοί ήρθαν από την Ανατολή συμπεραίνουμε ότι έρχονταν από την Περσία (Χαλδαία, Βαβυλώνα), αφού ανατολικά της Παλαιστίνης δεν υπήρχαν άλλες χώρες στις οποίες να υπήρχε παράδοση για μάγους με κάποια θετική σημασία της λέξης.\nΣτην Περσία πάντως, μάγοι ονομάζονταν οι σοφοί που ασχολούνταν με τις φυσικές επιστήμες, την αστρονομία που τότε ονομαζόταν αστρολογία, την ιατρική, αλλά και με θρησκευτικά ζητήματα ή με απόκρυφες γνώσεις (μαντεία, ερμηνεία φυσικών φαινομένων, ονειροκριτική) και κατείχαν θέση βασιλικών συμβούλων, ακολουθώντας ακόμη και το στρατό στις διάφορες εκστρατείες. Κατά τον Ηρόδοτο, οι μάγοι ήταν ιερείς στην Περσία που ασχολούνταν με τον αποκρυφισμό και ιδιαίτερα με την αστρολογία. Κατά τον Κέπλερ οι τρείς μάγοι ήταν Χαλδαίοι δηλαδή κατάγονταν από εκεί που γεννήθηκε η αστρολογία. Άλλοι πάλι αναφέρουν ότι οι μάγοι ήρθαν από την Αίγυπτο.\nΣε κάθε περίπτωση οι σοφοί αυτοί μάγοι είναι βιβλικά πρόσωπα της Καινής Διαθήκης. Ότι ήταν τρείς μας πληροφορεί εξωβιβλική παράδοση, η οποία προέρχεται από το απόκρυφο αρμενικό ευαγγέλιο της παιδικής ηλικίας του Ιησού (συριακό πρωτότυπο που μεταφράστηκε στα Αρμενικά κατά τον 11ο αιώνα). Σύμφωνα με την ίδια παράδοση τα ονόματα αυτών ήταν Μελχιώρ, Βαλτάσαρ και Γασπάρ.\nΟι τρείς αυτοί σοφοί μάγοι ήταν μαθητές του μάντη Βαλαάμ. Ο Βαλαάμ έζησε στα χρόνια του Μωϋσή, κατά τον 13ο αιώνα π.Χ. Είχε αναφέρει στους μαθητές του ότι θα γεννηθεί από τη φυλή του Ιούδα ο μέγας Βασιλιάς και τους είχε προαναγγείλει να κοιτάξουν τον ουρανό μέχρι να δουν ένα καινούριο άστρο. Όταν το δουν να τρέξουν να το ακολουθήσουν και εκείνο θα τους οδηγήσει στον τόπο που θα γεννηθεί ο Χριστός. Τον προφητικό αυτό λόγο του Βαλαάμ τον διαφύλαξαν οι μαθητές του μεταδίδοντάς τον στους επόμενους μαθητές. Η προφητεία αυτή περί του λαμπρού άστρου και της Γέννησης του Χριστού εκπληρώθηκε 1300 χρόνια αργότερα, όταν οι τρείς σοφοί μάγοι είδαν εκείνο τον εξαίσιο αστέρα, τον ακολούθησαν, βρήκαν τον νεογέννητο Χριστό και τον προσκύνησαν.\nΤο γεγονός αυτό ψάλλεται και σε τροπάριο της εορτής των Χριστουγέννων «Του μάντεως πάλαι Βαλαάμ, των λόγων μυητάς σοφούς, αστεροσκόπους χαράς έπλησας, αστήρ εκ του Ιακώβ, ανατείλας Δέσποτα, Εθνών απαρχήν εισαγομένους. Εδέξω δε προφανώς, δώρα σοι δεκτά προσκομίζοντας».\nΕίναι ξεκάθαρο ότι οι σοφοί αυτοί Μάγοι γνώριζαν το πότε γεννήθηκε ο Μεσσίας. Έτσι εξηγείται βεβαίως και η ερώτησή τους προς τους κατοίκους της Ιερουσαλήμ «που εστί ο τεχθείς βασιλεύς των Ιουδαίων? Είδομεν γάρ αυτού τον αστέρα». Η προσκύνησή τους όμως συνοδεύτηκε και από την προσκόμιση δώρων. Ο Μελχιώρ πρόσφερε χρυσό, ο Γασπάρ το λιβάνι και ο Βαλτάσαρ την αρωματική σμύρνα. Σύμφωνα με τους πατέρες της Εκκλησίας τα δώρα αυτά συμβολίζουν αντίστοιχα την βασιλική ιδιότητα, την θεία καταγωγή και τον πρόωρο θάνατο και την ταφή του Κυρίου.\nΗ λατρεία των μάγων, 1560; Έργο του Ολλανδού ζωγράφου Πίτερ Αίρτσεν (Pieter Aertsen, (1507 ή1508-1575). Rijksmuseum, Άμστερνταμ.Ο Ιησούς κάθεται στην αγκαλιά της μητέρας του. Κρατάει το χέρι του σαν να ευλογεί. Πριν από αυτόν γονατίζει ο Μελχίωρ προσφέροντας δώρο χρυσού. Πίσω από την Παναγία, με κόκκινο ρούχο είναι ο σύζυγός της Ιωσήφ.\nΧαρακτηριστικά του αστέρος της Βηθλεέμ (επιστημονική και θεολογική ερμηνεία)\nΓια το άστρο της Βηθλεέμ δεν υπάρχουν πολλές αναφορές. Η μοναδική αναφορά γι’ αυτό βρίσκεται στο Κατά Ματθαίον Ευαγγέλιον (κεφ. Β΄). Σε κάθε περίπτωση θα ήταν κάτι το ασυνήθιστο, αφού τράβηξε την προσοχή των μάγων, οι οποίοι στη συνέχεια το ακολούθησαν δίχως να γνωρίζουν σε ποιόν τόπο θα κατέληγαν. Επιπλέον, πρέπει να είχε μεγάλη χρονική διάρκεια, αφού όπως πληροφορούμαστε σχετικώς οι ίδιοι οι μάγοι ξεκίνησαν το ταξίδι τους από την Περσία (Χαλδαία) μέχρι τη Βηθλεέμ, το οποίο διήρκεσε δύο χρόνια.\nΤο άστρο όμως δεν έγινε ορατό ή αντιληπτό από όλους. Φαίνεται ότι οι μάγοι ήταν οι μόνοι που το είχαν δει ή αυτοί που το είχαν μελετήσει και που γνώριζαν κάτι γι’ αυτό. Ο Ηρώδης δεν γνώριζε κάτι για το άστρο, ούτε οι ποιμένες το είχαν προσέξει ούτε όμως και οι Ρωμαίοι στρατιώτες. Επομένως, το άστρο αυτό ίσως να μην ήταν άστρο με τη σημασία που έχει η λέξη σήμερα. Το άστρο που αναφέρει ο Ευαγγελιστής Ματθαίος ως «αστέρα» ίσως και να μην ήταν ένα πραγματικό άστρο, αλλά ένα οποιοδήποτε ουράνιο σώμα ή φαινόμενο.\nΌπως θα δούμε παρακάτω κατά καιρούς διάφοροι επιστήμονες και μελετητές έδωσαν ποικίλες ερμηνείες, τις οποίες όμως η σύγχρονη αστρονομία δεν θεωρεί πειστικές. Από την άλλη πολλοί πατέρες, άγιοι και θεολόγοι της Εκκλησίας τοποθετήθηκαν αναλόγως επί της ερμηνείας του φαινομένου του άστρου. Κοινή πάντως διαπίστωση όλων τους είναι ότι η ερμηνεία του αστέρα της Βηθλεέμ άπτεται του χρονικού προσδιορισμού της ίδιας της Γέννησης του Ιησού Χριστού.\nΔιπλή ή τριπλή Σύνοδος Πλανητών\nΗ πρώτη ερμηνεία δόθηκε από τον αστρονόμο Κέπλερ. Ο Johannes Kepler (1571 – 1630) υποστήριξε ότι το άστρο της Βηθλεέμ δεν ήταν ένας συνηθισμένος κομήτης ή ένα απλό άστρο, αλλά με έναν ιδιαίτερα θαυμαστό τρόπο κινούνταν στο κατώτερο στρώμα της ατμόσφαιρας για να οδηγήσει τους μάγους από την Χαλδαία στη Βηθλεέμ. Για τον Κέπλερ το αστέρι της Βηθλεέμ ήταν μια σύνοδος πλανητών. Πράγματι το έτος 7 π.Χ. πραγματοποιήθηκε μια τριπλή ή μεγάλη συζυγία από τους πλανήτες Δία και Κρόνο (ευθυγράμμιση πλανητών).\nΠρος την ίδια κατεύθυνση που χάραξε ο Κέπλερ ο Αμερικανός αστρονόμος Ρ. Σίννοτ, βασιζόμενος στους προγενέστερούς του Αμερικανούς αστρονόμους Τζ. Στόκγουελ (1892) και Τζ. Σουΐφτ (1893), και αφού μελέτησε τις πλανητικές συνόδους που συνέβησαν από το 12 π.Χ. έως το 6 π.Χ., υποστήριξε το έτος 1968 ότι το έτος 3 π.Χ. και 2 π.Χ. συνέβησαν δύο σύνοδοι των πλανητών Αφροδίτης και Δία αντίστοιχα και πιθανόν αυτές να σχετίζονται με το άστρο της Βηθλεέμ.\nΗ υπόθεση ότι το «άστρο» της Βηθλεέμ σχετίζεται με την τριπλή σύνοδο Δία και Κρόνου υποστηρίχτηκε από αρκετούς αστρονόμους. Την άποψη αυτή υπεστήριξαν ο Ρ. Νιούτον το έτος 1972, ο Ι. Έλλιοτ το έτος 1978 και ο αστρονόμος Ρ. Μπίντερ το έτος 1996, ο οποίος υπολόγισε μέσω ενός ειδικού λογισμικού σε έναν ηλεκτρονικό υπολογιστή ότι την 3η Δεκεμβρίου του έτους 7 π.Χ. συνέβη η εν λόγω τριπλή σύνοδος. Η άποψη πάντως αυτή ενισχύεται και από την ανακάλυψη αστρονομικών αρχείων το έτος 1925, στην αρχαία πόλη Σαϊπάρ, στα οποία είναι καταγεγραμμένο το εν λόγω αστρονομικό φαινόμενο το έτος 7 π.Χ.\nΙδιαίτερα σημαντικά είναι και τα όσα υποστηρίζει προς την ίδια πάντοτε κατεύθυνση της θεωρίας της Μεγάλης Συνόδου των Πλανητών η επίκουρος καθηγήτρια Μ. Παπαθανασίου, μαθήτρια του καθηγητού Πανεπιστημίου Κ. Χασάπη. Αναφέρει σχετικά ότι:\n«…Εις την Μ. Σύνοδον του έτους 6 π.Χ. ηγετικός πλανήτης ήταν ο Κρόνος ο οποίος ανέκαθεν θεωρούνταν ότι συνδεόταν με τον χώρο της Ιουδαίας, το δε φαινόμενο έλαβε χώρα στον Οίκο των Ιχθύων ο οποίος επίσης συνδέεται με την Ιουδαία… Εκείνο το έτος το 7 π.Χ. έλαβε χώρα και ένα από τα σπανιότερα αστρονομικά φαινόμενα…Έγινε η τριπλή σύνοδος των πλανητών Δία και Κρόνου… Αλλά μία σύνοδος απλή των πλανητών Δία και Κρόνου προεικόνιζε τη γέννηση μεγάλου ανδρός και μάλιστα βασιλιά, οπότε η τριπλή σύνοδος Δία και Κρόνου θα σήμαινε βεβαίως ότι εκείνος ο οποίος θα γεννιόνταν θα ήταν πράγματι Θεάνθρωπος, θα ήταν Εκείνος στον οποίο το θείο στοιχείο (Κρόνος) θα είχε συνενωθεί με το ανθρώπινο (Ζεύς) δια της τριπλής συνόδου».\nΣυνεχίζοντας η κα Παπαθανασίου εξηγεί:\n«Επειδή ο Κρόνος θεωρούνταν ως η αρχή της συνθέσεως, της ενοποιήσεως και ως η δύναμη της εκδήλωσης του Θείου Λόγου και ο Ζεύς ως ο πάσης φύσεως άρχων, ο εκπρόσωπος της Δικαιοσύνης έχων όλας τας καλάς ιδιότητας των άλλων πλανητών ήταν δηλαδή ζωοποιός όπως ο Ήλιος, ισχυρός όπως ο Άρης, ευφυής όπως ο Ερμής, καλός όπως η Αφροδίτη και συνθετικός όπως ο Κρόνος, γι’ αυτό και δίνονταν βαρύτητα στο φαινόμενο της τριπλής συνόδου στον οίκο των Ιχθύων ο οποίος συνδέονταν με την Ιουδαία… Στις 13 Απριλίου του έτους 6 π.Χ. εισήλθε στον οίκο των Ιχθύων και η Σελήνη. Η Σελήνη που εκπροσωπεί την φύση, την μητέρα γεννήτρια των ζώσων μορφών, με την είσοδό της στους Ιχθύς έδειχνε την υποταγή της φύσεως σε Εκείνον ο οποίος ερχόταν ως Μεσσίας, Εξουσιαστής και Άρχων. Δια της ταχείας κινήσεώς της όμως προκάλεσε πληθώρα φαινομένων, τα οποία ήταν διάφοροι σύνοδοι και τριγωνικές όψεις με τους Κρόνο, Ήλιο, Δία και Αφροδίτη και έδειχναν ότι η ανθρωπότητα προσχωρεί στο θείο κήρυγμα. Κατά την προτελευταία ημέρα της Μεγάλης Συνόδου, την 17η Απριλίου, η Σελήνη ήλθε σε σύνοδο με τον Ήλιο στον οίκο του Κριού με αποτέλεσμα την μερική έκλειψη του Ηλίου, η οποία σήμαινε την κατάθλιψη του Βασιλέως από τον κόσμο, σήμαινε δηλ. την Σταύρωσή Του. Γι’ αυτό και οι Μάγοι πρόσφεραν την πένθιμη σμύρνα στον Ιησού. Η τελευταία έξοδος του Δία από τον οίκο του Κριού στις 6 Μαρτίου του 5 π.Χ. φανέρωνε τον χρόνο ενσαρκώσεως του Μεγάλου Βασιλέως.\nΟι Μάγοι γνώριζαν επομένως τον χρόνο της ενσαρκώσεως (γεννήσεως). Γνώριζαν ότι συνελήφθη την 6η Μαρτίου 5 π.Χ. και ότι έπρεπε να γεννηθεί την 6η Δεκεμβρίου 5 π.Χ…»\nΗ θεωρία ότι το αστέρι της Βηθλεέμ ήταν ένας κομήτης υποστηρίχθηκε αρχικώς από τους πατέρες της Εκκλησίας Ωριγένη και Ευσέβιο της Καισαρείας. Ακολούθησε ο Γερμανός αστρονόμος Stenzel, οι Αμερικανοί Don Geomans και Richardson, ο Άγγλος αστρονόμος Colin Humphreys του Cambridge.\nΒολίδες ή Διάττοντες αστέρες\nΩς άποψη δεν έχει υποστηριχθεί από κανέναν αστρονόμο, αφού το αστέρι της Βηθλεέμ είχε μεγάλη χρονική διάρκεια (τουλάχιστον δύο έτη).\nΚαινοφανής ή υπερκαινοφανής αστέρας (σούπερ νόβα)\nΟι υπερκαινοφανείς (Σούπερ Νόβα) αστέρες ανήκουν σε μία κατηγορία αστεριών, των οποίων το μέγεθος και η λαμπρότητα μεταβάλλεται απότομα. Συνήθως είναι αόρατοι με μικρά τηλεσκόπια. Λάμπουν ξαφνικά σε ένα σημείο του ουρανού και μετά με γρήγορο ρυθμό χάνουν την λαμπρότητά τους. Η διαφορά μεταξύ των καινοφανών και υπερκαινοφανών αστέρων είναι ότι στους δεύτερους, η προαναφερθείσα διαδικασία είναι πολύ πιο ταχεία και έντονη.\nΤην θεωρία αυτή υποστηρίζουν οι Έλληνες αστρονόμοι Δ. Κωστάκης και Στ. Πλακίδης, ο διαπρεπής Άγγλος Edward Walter Maunder, οι Άγγλοι Parkinson και Stephenson, James Mullaney κ.α. Επιπλέον, σύμφωνα με τον Άγγλο αστρονόμο Ντέιβιντ Κλάρκ την άνοιξη του έτους 5 π.Χ. είχε συμβεί μια έκρηξη σούπερ νόβα στον αστερισμό του Αιγόκερω.\nΟύτε όμως και η ερμηνεία αυτή μπορεί να σταθεί. Κι αυτό διότι όπως γράφουν οι καθηγητές αστροφυσικής του Πανεπιστημίου Αθηνών Σ. Θεοδοσίου και Μ. Δανέζης:\n«Από αστρονομική άποψη ένας υπερκαινοφανής θα ήταν το τέλειο άστρο της Βηθλεέμ, αφού βέβαια σχετιζόταν με την εμφάνιση ενός πραγματικά νέου άστρου για τις συνθήκες παρατήρησης της εποχής. Μία τέτοια κοσμική καταστροφή είναι πάρα πολύ θεαματική και εύκολα αντιληπτή για τους ειδικούς αστρονόμους. Ένας πραγματικά λαμπρός αστέρας, ορατός ακόμη και με το φως της μέρας, θα ήταν η καλύτερη εξήγηση για την φύση του άστρου της Βηθλεέμ. Σήμερα, γνωρίζουμε ότι τα υπολείμματα του υπερκαινοφανούς παραμένουν στο χώρο έκρηξης σαν νεφέλωμα για εκατοντάδες χρόνια. Γι’ αυτό το λόγο, οι αστρονόμοι μπορούν να ανατρέξουν στο παρελθόν και να υπολογίσουν τον χρόνο της αρχικής έκρηξης. Δυστυχώς όμως τίποτε δεν φθάνει ως την εποχή της γέννησης του Χριστού. Δηλαδή, κατά την περίοδο της γέννησης και τις επίγειας δράσης του Σωτήρα Χριστού, δεν υπάρχει κάποια ιστορική ή αστρονομική μαρτυρία εμφάνισης ενός υπερκαινοφανούς αστέρα».\nΔιπλή έκκλειψη του πλανήτη Δία\nΟ αμερικανός αστρονόμος Μάϊκ Μόλναρ ισχυρίστηκε πρόσφατα ότι αφού μελέτησε τους συμβολισμούς στα ρωμαϊκά νομίσματα, κατέληξε στο συμπέρασμα ότι το αστέρι ήταν στην πραγματικότητα μια διπλή έκκλειψη του πλανήτη Δία. Υποστηρίζει μάλιστα ότι την απόδειξη για την θεωρία του αυτή την εντόπισε στο βιβλίο Mathesis, που γράφτηκε από κάποιον Ρωμαίο αστρολόγο τον Φίρμικους Ματέρνους.\nΗ φύση του αστέρα αυτού που οδήγησε τους Μάγους απασχόλησε όχι μονάχα την αστρονομία, αλλά και τη θεολογία. Την Εκκλησία όμως το ζήτημα του άστρου της Βηθλεέμ ουδέποτε την απασχόλησε επιστημονικά, αλλά θεωρήθηκε αυτό εξαρχής ως κάτι νέο και ασυνήθιστο, το οποίο παρουσιάστηκε για έναν ορισμένο και ύψιστο σκοπό. Αρκετοί ήταν οι πατέρες της Εκκλησίας που τοποθετήθηκαν επί του θέματος.\nΟ Ωριγένης θεωρεί «το άστρο καινούργιο που δεν μοιάζει σε κανέναν από τα συνηθισμένα άστρα ούτε τα απλανή ούτε αυτά που βρίσκονται στις κατώτερες σφαίρες» (Κατά Κέλσου, Α΄, LVIII, 15, σελ. 112, τομ. Β΄).\nΟ Ευσέβιος Καισαρείας σημειώνει ότι ήταν «ξένος και όχι συνηθισμένος αστέρας, ούτε ένας από τους πολλούς και γνώριμους… αλλά από όλους πιό καινούργιος» (Ευαγγελική απόδειξη, Θ΄,Ι΄,15 & αποσπάσματα τ. 28, σελ. 105).\nΟ Άγ. Γρηγόριος ο θεολόγος υποστηρίζει ότι «Ας σωπάσει για την μεγάλη δόξα του Θεού ο άγγελος αστέρας ο οποίος οδήγησε τους μάγους από την Ανατολή στην πόλη, όπου ο Χριστός, γιός ανθρώπου αλλά άφθαρτος στον χρόνο έλαμψε. Γιατί δεν ήταν κάποιος από αυτούς για τους οποίους μίλησαν οι αστρολόγοι, αλλά ξένος που δεν είχε προηγουμένως εμφανιστεί» (P.G 38, 463).\nO Αγ. Καισάριος, αδελφός του Αγ. Γρηγορίου του Θεολόγου, αναφέρει ότι «… ο θείος ευαγγελιστής Ματθαίος…τοποθετεί ως αστέρι τον άγγελο τον οδηγό της προσκύνησης…δεν ήταν αστέρι, αλλά νοερή και λογική δύναμις υπήρχε στον οδηγό των Μάγων…φαίνονταν μεν ως αστέρι, εννοούνταν δε ως άγγελος» (P.G 38, 973 – 976).\nΟ Άγ. Ιωάννης ο Χρυσόστομος γράφει περί αστέρος τα εξής σημαντικά «…Αν μάθουμε, τι ήταν το άστρο, και τι είδους, και εάν ήταν ένα από τα πολλά (άστρα), ή διαφορετικό από τα άλλα, και εάν ήταν κατά φύση άστρο ή στην εμφάνιση μόνο, εύκολα, και όλα τα άλλα θα γνωρίσουμε… Ότι, το άστρο αυτό δεν ήταν ένα από τα πολλά, μάλλον ούτε καν άστρο, καθώς φαίνεται σε μένα, αλλά κάποια δύναμη αόρατος η οποία μετασχηματίσθηκε σ’ αυτή την όψη, πρώτον φανερώνεται από την πορεία του. Γιατί δεν υπάρχει, κανένα άστρο που να βαδίζει τέτοιο δρόμο. Αλλά, και αν στον ήλιο αναφερθείς, και αν στην σελήνη, και αν σ’ όλα τα άστρα, τα βλέπουμε από την ανατολή προς την δύση να προχωρούν. Αλλά, αυτό από το βορρά προς το νότο προχωρούσε. Γιατί, έτσι βρίσκεται η Παλαιστίνη, σε σχέση με την Περσία…δεν φαίνεται την νύκτα, αλλά, μέσα στην μέρα, ενώ λάμπει ο ήλιος, το οποίο, δεν είναι δυνατό να συμβαίνει αυτό από ένα άστρο, ούτε βέβαια από τη σελήνη. Επειδή, αυτή που υπερέχει από όλα, μόλις φανεί η ηλιακή ακτίνα, να κρύβεται αμέσως και να εξαφανίζεται. Αυτό, με την υπερβολή της δικής του λαμπρότητας, νίκησε τις ηλιακές ακτίνες, επειδή φανερώθηκε φωτεινότερο από εκείνες, και έλαμψε με τόσο φως περισσότερο…στον δρόμο, έως την Παλαιστίνη φαινόταν να οδηγεί. Όταν έφτασαν στα Ιεροσόλυμα, κρύφτηκε. Έπειτα, πάλι, όταν άφησαν τον Ηρώδη, αφού τον δίδαξαν, γιατί ήλθαν, και επρόκειτο να απέλθουν, το άστρο δείχνει τον εαυτό του…δεν είναι κίνηση άστρου, αλλά (κίνηση) κάποιας λογικότατης δυνάμεως. Επειδή, δεν είχε δική του πορεία, αλλά, όταν έπρεπε αυτοί (οι μάγοι) να βαδίσουν, βάδιζε. Όταν, έπρεπε να σταθούν, στεκόταν, οικονομώντας τα πάντα προς το πρέπον…δεν έδειχνε τον τόπο μένοντας πάνω. Ούτε ήταν δυνατόν (στους μάγους) έτσι να μάθουν. Αλλά, το κάνει κατεβαίνοντας κάτω. Διότι είναι σαφές, ότι ένα τόσο μικρό τόπο, και όσο είναι φυσικό να κατέχει μια καλύβα, μάλλον όσο είναι φυσικό, να κατέχει το σώμα ενός μικρού παιδιού, δεν μπορεί το άστρο να το γνωρίζει. Επειδή, είναι άπειρο το ύψος και δεν αρκούσε, ένα τόσο στενό τόπο να χαρακτηρίσει και να γνωρίσει σε αυτούς αυτόν που ήθελαν να δουν. Και αυτό, μπορεί να το διαπιστώσει ο καθένας με τη σελήνη η οποία, αν και είναι τόσο ανώτερη από τα άστρα, σε όλους τους κατοίκους της οικουμένης, που είναι διασκορπισμένοι σε τόσο πλάτος γης, φαίνεται ότι είναι κοντά σε όλους. Πώς, λοιπόν, το άστρο, πες μου, τόπο τόσο στενό φάτνης και καλύβας έδειχνε, αν δεν άφηνε εκείνο το υψηλό και κατέβαινε κάτω και στεκόταν πάνω από την ίδια την κεφαλή του παιδιού; Το οποίο, λοιπόν, και ο ευαγγελιστής υπαινισσόμενος έλεγε: «Να, το άστρο, προηγείτο από αυτούς, μέχρι που ήλθε και στάθηκε επάνω εκεί που ήταν το παιδίον»… τούτο το άστρο δεν είναι ένα από τα πολλά άστρα, ούτε αποδεικνύει τον εαυτόν του κατά την ακολουθία της έξω δημιουργίας;… Επειδή λοιπόν (τους μάγους) οδήγησε και χειραγώγησε (σ.σ. εννοεί τον Θεό) και προς την φάτνη έστησε, όχι με άστρο, αλλά με άγγελον λοιπόν μ’ αυτούς συζητά…» (P.G. 37, 64 – 66).\nO Άγ. Ιερομάρτυς Θεόδοτος, επίσκοπος Αγκύρας (5ος μ.Χ αι) ονομάζει το άστρο «δύναμη αγγελική που οδηγεί τους βαρβάρους προς την ευσέβεια» (P.G 77, 364).\nΟ Ευθύμιος Ζιγαβηνός, λόγιος, θεολόγος και συγγραφέας (11ος μ.Χ αι) γράφει για το άστρο ότι «στην όψη μόνο ήταν αστέρας…όχι στη φύση».\nΟ Όσιος Θεοφύλακτος, Αρχιεπίσκοπος Αχρίδος και Βουλγαρίας (τέλη 11ου αι – αρχές 12ος μ.Χ αι) θεωρεί ότι «θεία δυναμή και αγγελική εις τύπο άστρου φαίνονταν» (P.G 23, 161).\nΟ Άγ. Ιερομάρτυς Ιγνάτιος ο θεοφόρος, επίσκοπος Αντιοχείας και μαθητής του Αποστόλου και ευαγγελιστού Ιωάννη, θεωρεί ότι το αστέρι της Βηθλεέμ είναι ένα υπερβατικό γεγονός και αποδέχεται ότι αυτό επιβεβαιώνει τη θεία καταγωγή του Ιησού.\nΥπάρχουν όμως και δύο σημαντικές εξωβιβλικές αναφορές περί του άστρου της Βηθλεέμ, τις οποίες θα ήταν σοβαρή παράλειψη να μην συμπεριλάβω και αναφέρω. Η πρώτη είναι το αραβικό απόκρυφο Ευαγγέλιο της παιδικής ηλικίας του Ιησού που δείχνει ότι ένας Άγγελος πήρε την μορφή του άστρου και οδήγησε τους Μάγους. Η αναφορά είναι η εξής: «Eademque hora apparuit illis angelus in forma stellae illius quae antea dux itineris ipsis fuerat» (μτφρ Και εκείνη την ώρα εμφανίστηκε σ’ αυτούς άγγελος με την μορφή εκείνου του αστεριού που νωρίτερα είχε γίνει σε αυτούς οδηγός). Η δεύτερη αναφορά περιλαμβάνεται στο απόκρυφο Συριακό χειρόγραφο και λέει ότι «άγγελος στάλθηκε στην Περσία. Αυτός φάνηκε με τη μορφή λαμπρού αστέρα και φώτισε όλη τη γη της Περσίας…και ακολούθως οδήγησε τους βασιλείς της Περσίας στα Ιεροσόλυμα».\nΌπως όλα τα σύμβολα της εορτής των Χριστουγέννων, έτσι και το Αστέρι της Γεννήσεως έχει έναν ιδιαίτερο συμβολισμό στις δύσκολες ημέρες που διανύουμε. Συμβολίζει την ελπίδα και τα υψηλά ιδανικά, την ελπίδα για καλή τύχη, την ελπίδα για κοινωνική καταξίωση, την ελπίδα για τη λύτρωση, την ανάταση σε προσωπικό, τοπικό αλλά και εθνικό επίπεδο.\nΆγιος Ιωάννης Χρυσόστομος, Υπόμνημα στον Ευαγγελιστή Ματθαίο, περί του αστέρος της Βηθλεέμ.\nΑποστολική Διακονία της Εκκλησίας της Ελλάδος, Καινή Διαθήκη, Κατά Ματθαίον Ευαγγέλιο, κεφάλαιο Β΄, 1 – 23.\nΓ. Π. Πατρώνος, Η ιστορική πορεία του Ιησού: Από την φάτνη ως τον κενό τάφο, εκδόσεις Δόμος, 1997.\nΔιαδικτυακός ιστότοπος books.google.gr / Collectio Vaticana.\nΔιονύσιος Π. Σιμόπουλος, Το αστέρι των Μάγων, άρθρο στο περιοδικό ΓΕΩ της εφημερίδας Ελευθεροτυπία, 30 Δεκεμβρίου 2000.\nΔιονύσιος Π. Σιμόπουλος, Το αστέρι των Χριστουγέννων, Ίδρυμα Ευγενίδου, νέο ψηφιακό πλανητάριο, οδηγός παράστασης, Αθήνα, 2006.\nΙωάννης Δ. Καραβιδόπουλος, Απόκρυφα χριστιανικά κείμενα: απόκρυφα ευαγγέλια, τόμος Α΄, εκδόσεις Π. Πουρνάρα, Θεσσαλονίκη, 2001.\nΚωνσταντίνος Δ. Καλοκύρης, πηγαί της χριστιανικής αρχαιολογίας, Θεσσαλονίκη, 1975.\nΚωνσταντίνος Δ. Καλοκύρης, Από τον κύκλο των μεγάλων εορτών. Το δέντρο των Χριστουγέννων, η φάτνη και ο αστέρας, University Studio Press, 2005.\nΚωνσταντίνος Σ. Χασάπης, Ο αστήρ της Βηθλεέμ: Αστρονομικός προσδιορισμός του χρόνου της Γεννήσεως του Ιησού Χριστού, εκδόσεις Καραβία Α., 1970.\nΣτράτος Θεοδοσίου – Μάνος Δανέζης, Στα ίχνη του Ι.Χ.Θ.Υ.Σ – Αστρονομία – Ιστορία – Φιλοσοφία, εκδόσεις Δίαυλος, 2000.\nΦώτης Κόντογλου, Οι τρείς μάγοι. Πώς τους επροφήτευσε ο μάντης Βαλαάμ 1300 χρόνια πριν από τη Γέννηση του Χριστού, διαδικτυακός ιστότοπος users.uoa.gr\nΚάλαντα – Από τις ρωμαϊκές calendae στα ελληνικά κάλαντα .


Τραπεζομάντηλα - Home-id\nΡιχτάρι Στόφα (S044)\nΡιχτάρι σε στόφα με έντονα χρώματα,...\nΒυσσινί Τραπεζομάντηλο Στόφα με Λουλούδια (K110) Βυσσινί Τραπεζομάντηλο Στόφα με Λουλούδια...\nΦλοράλ τραπεζομάντηλο από στόφα σε βυσσινί απόχρωση. Μπορείτε να το συνδυάσετε με σεμέν ή τραβέρσα, καρέ ή τραπεζοκαρέ και σουπλά από το ίδιο σχέδιο. Επίσης, συνδυάζονται με διακοσμητικά μαξιλαράκια από το ίδιο σχέδιο. Ύφασμα: Στόφα Διαστάσεις: 140x180εκ. και 140x240εκ. Φλοράλ τραπεζομάντηλο από στόφα σε...\nΗμίλινο Τραπεζομάντηλο (TF302) Ημίλινο Τραπεζομάντηλο (TF302)\nΤραπεζομάντηλο με διακριτικό κέντημα σε ημίλινο ύφασμα. Συνδυάστε το με τραβέρσα από το ίδιο σχέδιο. Διαστάσεις: 160x220εκ. Τραπεζομάντηλο με διακριτικό κέντημα...\nΛινό Τραπεζομάντηλο Ζακάρ (TF207) Λινό Τραπεζομάντηλο Ζακάρ (TF207)\nΤραπεζομάντηλο από λινό σε αυτοκρατορικό γκρι, με ανάγλυφα σχέδια και μονόχρωμη φάσα. Μία ιδανική επιλογή που συνδυάζει την αίσθηση της πολυτέλειας με την υψηλή ποιότητα. Ύφασμα: 100% Λινό Διαστάσεις: 175x280εκ. Χρώμα: Γκρι Τραπεζομάντηλο από λινό σε...\n134,27€ 149,19€ -10%\nΤραπεζομάντηλο Έθνικ Μοτίβο BASSETTI (TF034) Τραπεζομάντηλο Έθνικ Μοτίβο BASSETTI (TF034)\nΤραπεζομάντηλο με έθνικ μοτίβο, της εταιρείας Bassetti, της σειράς Granfoulard, από εξαιρετικής ποιότητας αγνό βαμβάκι. Με υψηλής ανάλυσης εκτύπωση από χρώματα που είναι ανθεκτικά στο χρόνο. Μπορούν να συνδυαστούν με μαξιλάρια, τραβέρσα και σουπλά από το ίδιο σχέδιο. Ύφασμα: 100% Βαμβάκι Διαστάσεις: 140x170εκ. Τραπεζομάντηλο με έθνικ μοτίβο, της...\n54,84€ 68,55€ -20%\nΤραπεζομάντηλο Έθνικ Μοτίβο BASSETTI (TF040) Τραπεζομάντηλο Έθνικ Μοτίβο BASSETTI (TF040)\nΤραπεζομάντηλο με έθνικ μοτίβο, της εταιρείας Bassetti, της σειράς Granfoulard, από εξαιρετικής ποιότητας αγνό βαμβάκι. Με υψηλής ανάλυσης εκτύπωση από χρώματα που είναι ανθεκτικά στο χρόνο. Μπορούν να συνδυαστούν με τραβέρσα και σουπλά από το ίδιο σχέδιο. Ύφασμα: 100% Βαμβάκι Διαστάσεις: 140x170εκ. Τραπεζομάντηλο με έθνικ μοτίβο, της...\nΤραπεζομάντηλο Έθνικ Μοτίβο BASSETTI (TF041) Τραπεζομάντηλο Έθνικ Μοτίβο BASSETTI (TF041)\nΤραπεζομάντηλο με έθνικ μοτίβο, της εταιρείας Bassetti, της σειράς Granfoulard, από εξαιρετικής ποιότητας αγνό βαμβάκι. Με υψηλής ανάλυσης εκτύπωση από χρώματα που είναι ανθεκτικά στο χρόνο. Μπορεί να συνδυαστεί με μαξιλάρια, τραβέρσα και τραπεζοκαρέ από το ίδιο σχέδιο. Ύφασμα: 100% Βαμβάκι Διαστάσεις: 180x180εκ. Τραπεζομάντηλο με έθνικ μοτίβο, της...\nΤραπεζομάντηλο Έθνικ Μοτίβο BASSETTI (TF042) Τραπεζομάντηλο Έθνικ Μοτίβο BASSETTI (TF042)\nΤραπεζομάντηλο με έθνικ μοτίβο, της εταιρείας Bassetti, της σειράς Granfoulard, από εξαιρετικής ποιότητας αγνό βαμβάκι. Με υψηλής ανάλυσης εκτύπωση από χρώματα που είναι ανθεκτικά στο χρόνο. Μπορούν να συνδυαστούν με τραβέρσα, καρέ και μαξιλάρια από το ίδιο σχέδιο. Ύφασμα: 100% Βαμβάκι Διαστάσεις: 180x270εκ. Χρώμα: Κόκκινο Τραπεζομάντηλο με έθνικ μοτίβο, της...\n56,45€ 80,65€ -30%\nΤραπεζομάντηλο Λονέτα (TF268) Τραπεζομάντηλο Λονέτα (TF268)\nΤραπεμάντηλο λονέτα σε αποχρώσεις του γκρι, με μοντέρνα γεωμετρικά σχέδια. Μπορεί να συνδυαστεί με κομποζέ τραβέρσα. Ύφασμα: Λονέτα Διαστάσεις: 140x220εκ. Χρώμα: Γκρι Τραπεμάντηλο λονέτα σε αποχρώσεις του...\nΤραπεζομάντηλο με Runner και Πετσέτες (TF211) Τραπεζομάντηλο με Runner και Πετσέτες (TF211)\nΣετ το οποίο συμπεριλαμβάνει τραπεζομάντηλο από ταφτά με λεπτομέρειες από δαντέλα και βελούδινο runner. Ύφασμα: Βελούδο, Ταφτάς Διαστάσεις: 160x220εκ. Χρώμα: Μπεζ Σετ το οποίο συμπεριλαμβάνει...\nΤραπεζομάντηλο με Γεωμετρικό Σχέδιο (TF282) Τραπεζομάντηλο με Γεωμετρικό Σχέδιο (TF282)\nΤραπεζομάντηλο με γεωμετρικό σχέδιο και έντονο συνδυασμό χρωμάτων. Μπορεί να συνδυαστεί με τραβέρσα και τραπεζοκαρέ με το ίδιο μοτίβο. Ύφασμα: Λονέτα Διαστάσεις: 140x220εκ. Τραπεζομάντηλο με γεωμετρικό σχέδιο...\nΤραπεζομάντηλο Στόφα (K011) Τραπεζομάντηλο Στόφα (K011)\nΤραπεζομάντηλο από στόφα με έθνικ σχέδιο και εντυπωσιακό συνδυασμό χρωμάτων. Μπορεί να συνδυαστεί με σεμέν από το ίδιο σχέδιο. Ύφασμα: Στόφα Διαστάσεις: 140x180εκ. Τραπεζομάντηλο από στόφα με έθνικ...\nΤραπεζομάντηλο Στόφα (K062) Τραπεζομάντηλο Στόφα (K062)\nΡομαντικό τραπεζομάντηλο σε στόφα. Μπορεί να συνδυαστεί με το ίδιο καρέ, τραβέρσα και μαξιλάρια. Ύφασμα: Στόφα Διαστάσεις: 140x240εκ. Σχέδιο: Τριαντάφυλλα Ρομαντικό τραπεζομάντηλο σε στόφα....


Γέννηση της Υπεραγίας Θεοτόκου Τι γιορτάζουμε σήμερα - EPIRUS TV NEWS\nΓέννηση της Υπεραγίας Θεοτόκου Τι γιορτάζουμε σήμερα\nepirustvnews 9/08/2020 08:30:00 π.μ.\n«Ἀποκάλυψον πρὸς Κύριον τὴν ὁδόν σου καὶ ἔλπισον ἐπ᾿ αὐτόν, καὶ αὐτὸς ποιήσει» (Ψαλμός λστ' στ. 5). Φανέρωσε στον Κύριο με εμπιστοσύνη το δρόμο και τις επιδιώξεις και τις ανάγκες της ζωής σου και έλπισε σ' Αυτόν και Αυτός θα κάνει εκείνα που ζητάς και χρειάζεσαι. Μ' αυτή την εμπιστοσύνη και ελπίδα, ο Ιωακείμ και η Άννα ικέτευαν προσευχόμενοι το Θεό να τους χαρίσει παιδί, να το έχουν γλυκεία παρηγοριά στα γεράματα της. Και την ελπίδα της ο Θεός έκανε πραγματικότητα. Της χάρισε την Παρθένο Μαριάμ, που ήταν ορισμένη να γεννήσει το Σωτήρα του κόσμου και να λάμψει σαν η πιο ευλογημένη μεταξύ των γυναικών. Ήταν εκείνη, από την οποία έμελλε να προέλθει Αυτός που θα συνέτριβε την κεφαλή του νοητού όφεως. Στην Παλαιά Διαθήκη δόθηκαν της προτυπώσεις της Υπεραγίας Θεοτόκου. Μία είναι και η βάτος στο Σινά, την οποία ενώ είχαν περιζώσει φλόγες φωτιάς, αυτή δεν καιγόταν. Ήταν απεικόνιση της Παρθένου, που θα γεννούσε το Σωτήρα Χριστό και συγχρόνως θα διατηρούσε την παρθενία της. Έτσι, η Άννα και ο Ιωακείμ, που ήταν από το γένος του Δαβίδ, με την κραταιά ελπίδα που είχαν στο Θεό απέκτησαν απ' Αυτόν το επιθυμητό δώρο, που θα συντροφεύει τον κόσμο μέχρι συντέλειας αιώνων.\nΓέννηση της Υπεραγίας Θεοτόκου Τι γιορτάζουμε σήμερα Reviewed by epirustvnews on 9/08/2020 08:30:00 π.μ. Rating: 5


Home » Posts tagged 'Πάτρα' (Page 2)\nΣυνελήφθησαν σήμερα στο λιμάνι εξωτερικού Ηγουμενίτσας από προσωπικό της Λιμενικής Αρχής, ένας 51χρονος αλλοδαπός οδηγός Ι.Χ.Ε. οχήματος (camper) και η 42χρονη αλλοδαπή συνοδηγός του διότι, μετέφεραν εντός ειδικά διαμορφωμένης κρύπτης και κάτω από το κρεβάτι του ανωτέρου οχήματος έξι αλλοδαπούς με σκοπό την παράνομη έξοδό τους για Μπάρι Ιταλίας, οι οποίοι επίσης συνελήφθησαν.\nΔένουν σήμερα τα πρώτα πλοία στο νέο λιμάνι της Πάτρας\nΣτο νέο λιμάνι της Πάτρας θα δένουν από σήμερα τα πλοία που εκτελούν δρομολόγια από και προς τα λιμάνια της Ιταλίας, ενώ το πλοίο προς Κεφαλονιά καθώς και τα εμπορικά θα δένουν στο παλιό. Τα τρία πρώτα πλοία αναμένεται να δέσουν στο νέο λιμάνι σήμερα.\nΠάνω από 900 συλλήψεις μεταναστών φέτος στην Πάτρα\nΟικογενειακό δράμα πίσω από την αυτοκτονία 32χρονου\nΣυγκλονίζει το δράμα της οικογένειας που έχασε χθες το δεύτερο από τα τρία παιδιά της όταν πήδηξε από τον 6ο όροφο της πολυκατοικίας όπου διέμενε. Η οικογένεια, πολύ γνωστή στην πατραϊκή κοινωνία, είχε χάσει και την κόρη της, η οποία επίσης αυτοκτόνησε.\nΠάτρα: Μετ’ εμποδίων η αποκομιδή των απορριμμάτων το Σαββατοκύριακο\nΣυνελήφθησαν παράνομοι μετανάστες και οι διακινητές τους σε Πάτρα και Ηγουμενίτσα\nΣτα χέρια της αστυνομίας βρίσκονται ένας 28χρονος οδηγός ημιφορτηγού οχήματος, ο οποίος συνελήφθη στο λιμάνι της Πάτρας και ένας 49χρονος οδηγός φορτηγού, που συνελήφθη στην Ηγουμενίτσα, καθώς στα οχήματά τους είχαν κρύψει παράνομους μετανάστες, με σκοπό την παράνομη έξοδό τους από τη χώρα. Πιο συγκεκριμένα, μετά από έλεγχο των λιμενικών αρχών στο λιμάνι της Πάτρας το απόγευμα της Παρασκευής συνελήφθη ένας 28χρονος οδηγός, λίγο πριν αναχωρήσει για Ιταλία.\nΣυνελήφθη επ’ αυτοφώρω «τσαντάκιας»\nΕπ’ αυτοφώρω συνελήφθη ένας 21χρονος Αφγανός ο οποίος με την βοήθεια ενός συνεργού προσπάθησε να αρπάξει την τσάντα μιας κοπέλας στο κέντρο της Πάτρας.


έμβρυο Archives - Ιατρικά Νέα\nΣτη Μονάδα Υποβοηθούμενης Αναπαραγωγής ΑΚΕΣΩ ΕΜΒΡΥΟ A.R.T. παρέχονται όλες οι απαραίτητες υπηρεσίες για τα ζευγάρια που χρειάζονται οποιονδήποτε βαθμό υποβοήθησης για να τεκνοποιήσουν. Ο Δημήτριος Γιάνναρης, MD, PhD Μαιευτήρας-Γυναικολόγος Αναπαραγωγής, και ο Ευάγγελος Μακράκης, MD, PhD Μαιευτήρας-Γυναικολόγος Αναπαραγωγής, εξηγούν με τρόπο απλό κάθε βήμα της πλέον σύγχρονης διαδικασίας εξωσωματικής γονιμοποίησης. Πείτε μας λίγα λόγια για\nΈνα ζεύγος γυναικών έχει γίνει το πρώτο στον κόσμο που απέκτησε μωρό που κυοφορήθηκε στη μήτρα και των δύο, ως μέρος μιας διαδικασίας «μοιρασμένης μητρότητας». Οι Jasmine και Donna Francis-Smith υποδέχτηκαν τον γιο τους Otis, πριν από δύο μήνες. Το μωρό γεννήθηκε μέσω μιας ιδιαίτερης τεχνικής εξωσωματικής γονιμοποίησης που ονομάζεται In Vivo Natural Fertilisation, η\nTο μωρό «κλωτσάει» ακόμη και χρόνια μετά τη γέννα!\nΟι γυναίκες μπορεί να αισθάνονται το έμβρυο να «κλωτσάει» για αρκετά χρόνια μετά τον τοκετό, όπως αποκάλυψε νέα έρευνα. Οι επιστήμονες στο Πανεπιστήμιο Monash στην Αυστραλία, πραγματοποίησαν online έρευνα σε 197 γυναίκες που είχαν μείνει έγκυες σε κάποια φάση της ζωής τους. Ανακάλυψαν ότι το 40% των γυναικών είχε αισθανθεί φανταστικές «κλωτσιές» από το έμβρυο


9 - 12 ΕΤΩΝ: Η Αλίκη στην χώρα των θαυμάτων\nΗ Αλίκη ήταν ξαπλωμένη στην ακροποταμιά δίπλα στην αδερφή της. Δεν έβρισκε τίποτα να κάνει και είχε αρχίσει να βαριέται.\nΗ Αλίκη ήταν ξαπλωμένη στην ακροποταμιά δίπλα στην αδερφή της. Δεν έβρισκε τίποτα να κάνει και είχε αρχίσει να βαριέται. Έριξε δύο τρεις κλεφτές ματιές στο βιβλίο που διάβαζε η αδερφή της, αλλά δεν είχε ζωγραφιές ούτε διαλόγους. Η μέρα ήταν ζεστή κι εκείνη ένιωθε τόσο νυσταγμένη που σκεφτόταν αν άξιζε τον κόπο να σηκωθεί για να μαζέψει μαργαρίτες. Ξαφνικά, ένας άσπρος Κούνελος με ροζ μάτια πέρασε βιαστικά δίπλα της...\nΣυγγραφείς: Carroll Lewis\nΕικονογράφηση: Μπαχά Μαρία\nΗμερομηνία έκδοσης: 15/3/2007\nΛίγα λόγια για τον συγγραφέα: Lewis Carroll\nΟ Lewis Carroll (λογοτεχνικό ψευδώνυμο του Charles Lutwidge Dodgson) γεννήθηκε το 1832 στο Ντέρσμπερι του Τσεσάιρ και πέθανε το 1898 στο Γκίλφορντ. Σπούδασε μαθηματικά και κλασική φιλολογία στο κολέγιο Christ Church της Οξφόρδης και χειροτονήθηκε διάκονος. Μετά το τέλος των σπουδών του, παρέμεινε στην Οξφόρδη διδάσκοντας μαθηματικά και λογική. Δεν κέρδισε, όμως, την παγκόσμια φήμη χάρη στη μαθηματική του ιδιοφυΐα, αλλά χάρη στο βιβλίο Οι περιπέτειες της Αλίκης στη χώρα των θαυμάτων, έργο που γοήτευσε γενιές ολόκληρες και εξακολουθεί να γοητεύει ανθρώπους κάθε ηλικίας. Το βιβλίο αυτό, βασισμένο σε μια ιστορία που αφηγήθηκε στη μικρή Αλίκη Λίντελ και στις αδελφές της, κόρες του πρύτανη του κολεγίου του, δημοσιεύτηκε το 1865. Ύστερα από επτά χρόνια, ακολούθησε και το δεύτερο βιβλίο με ηρωίδα την Αλίκη, το Μέσα απ’ τον καθρέφτη, και τι βρήκε η Αλίκη εκεί. Ο Carroll δημοσίευσε επίσης πολλές εργασίες πάνω στα μαθηματικά και λογική, ποιήματα και διηγήματα, ενώ διακρίθηκε και ως φωτογράφος.\nΑπό τις Εκδόσεις Παπαδόπουλος κυκλοφορεί Η Αλίκη στη χώρα των θαυμάτων (έκδ. 1995), σε διασκευή για μικρά παιδιά, στη σειρά Φανταστικά Παραμύθια και για μεγαλύτερα παιδιά στη σειρά Τόξο (έκδ. 2007).


Φθηνές πτήσεις από Νορντχέιν-Γουέστφαλεν στη Skyscanner\nΕννοείτε πτήσεις σε Νορντχέιν-Γουέστφαλεν ;\nΗ Skyscanner είναι απλή και γρήγορη. Και η χρήση της είναι δωρεάν! Συγκρίνετε χαμηλά κόστη πτήσεων και, στη συνέχεια, κάντε απευθείας κράτηση αεροπορικών εισιτηρίων από Νορντχέιν-Γουέστφαλεν κάνοντας κλικ σε ιστότοπους ταξιδιωτικών γραφείων και αεροπορικών εταιρειών.\nΨάξτε τις ακόλουθες προσφορές πτήσεων ή χρησιμοποιήστε το πλαίσιο αναζήτησης για να πληκτρολογήσετε τις ημερομηνίες του ταξιδιού σας και αφήστε μας να σας βρούμε αεροπορικά εισιτήρια από Νορντχέιν-Γουέστφαλεν ή προς οποιονδήποτε προορισμό θέλετε.\nΔημοφιλείς πτήσεις από Νορντχέιν-Γουέστφαλεν προς...\nΑναχώρηση από Νορντχέιν-Γουέστφαλεν


Ενδιαφέροντα ρεπορτάζ στο νέο φύλλο της ΑΙΧΜΗΣ\n-Το σχέδιο της επόμενης μέρας «Είναι καιρός η πατρίδα μας να μπει σε μια νέα, πιο φωτεινή, εποχή». Αποκλειστική συνέντευξη του Κυριάκου Μητσοτάκη στον Περιφερειακό Τύπο\n-Στ. Καραγκούνης. Ο φίλος του Αλέξη Τσίπρα κατεβαίνει στην Αιτ/νία. Ενέργεια που υποδηλώνει την αναγκαιότητα συσπείρωσης / Με καταγωγή από την Κυψέλη Αγρινίου διετέλεσε διευθυντής του Χρ. Σπίρτζη\n-Η κάθαρση πρέπει να είναι η πρώτη προτεραιότητα της νέας δημοτικής αρχής!\n-Έγινε το αυτονόητο! Το Μεσολόγγι πήρε την έδρα της Γεωπονικής. Ελάχιστο δείγμα ηθικής αποκατάστασης / Αισιόδοξη η ακαδημαϊκή κοινότητα για το μέλλον της Σχολής / Αντιδράσεις από το Αγρίνιο\n-Οι επιδόσεις των υποψηφίων Περιφερειακών Συμβούλων. Ελάχιστοι οι Μεσολογγίτες που θα βρίσκονται στο νέο Περιφερειακό Συμβούλιο\n-Τα αγροτικά θέματα επί τάπητος. Συνάντηση Μητσοτάκη – Λιβανού στα γραφεία της Ν.Δ. / Οι προτεραιότητες του κόμματος ενόψει της νέας ΚΑΠ και η ανάγκη εντατικοποίησης των ελέγχων για παράνομες εισαγωγές\n-Ποιοι ζητούν την ψήφο των Αιτ/νάνων στις εθνικές εκλογές.\n-Διφορούμενες οι πληροφορίες για την ακτοπλοϊκή σύνδεση\n-Έστειλε κι άλλα δώρα η Ειρήνη στα παιδιά του Μεσολογγίου\n-Μετεκλογική κόντρα Παπαδόπουλου – Κοντογιάννη. Για αναθέσεις κατηγορείται ο αντιπρόεδρος της ΔΕΥΑΜ / Παραλήρημα αποδίδει ο Γ. Κοντογιάννης στον Π. Παπαδόπουλο\n-Αντώνης Αλετράς: Κατέβηκα στις εκλογές για να φύγει ο Καραπάνος\n-Στην φυλακή οι 6 από τους 15 απατεώνες. Δυο γυναίκες και 4 άνδρες προφυλακίστηκαν, ενώ οι υπόλοιποι υποχρεούνται να αποζημιώσουν τα θύματα / Αποκαλυπτικές οι συνομιλίες\n-Η Αιτωλοακαρνανία ψηλά; Του Σωκράτη Στέλλιου\n-Το τέλος της σχολικής χρονιάς γιόρτασε η «Αγγλοπαιδεία»\n-Λαμπρή γιορτή στα Μελικοκέικα\n-Καταχειροκροτήθηκε «ο Τοπικός Παράγων». Μια θεατρική παράσταση από τους «Ελεύθερους Πολιορκημένους»\n-Ξεκίνησε ο εορτασμός τ’ Αη- Συμιού\n-In memoriam: Τέσσερα χρόνια χωρίς τον Νίκο Μπλάγκα… Του Μάριου Παπαθεοδώρου\n-Αποχαιρέτησαν την σχολική χρονιά οι μαθητές του 2ου Γυμνασίου\n-Στη Μόσχα οι «Ελεύθεροι Πολιορκημένοι»\n-Εκδρομή στον Τάφο του Αγίου Παϊσίου από τον Σύλλογο Τριτέκνων\n-2ος ποδηλατικός αγώνας δρόμου Δημοτικών Σχολείων Μεσολογγίου\n-Μεταγραφή – έκπληξη για τον Ντίνο Σταυρόπουλο\n-Ακόμα ένας άξιος Μεσολογγίτης μας κάνει υπερήφανους!\n-Ο Λεωνίδας της καρδιάς μας έκανε το μεγάλο φωτογραφικό του βήμα


Φρεγάτες για το Πολεμικό Ναυτικό: Η πρόταση της LM για τις Ελληνικές LCS - Freepen.gr ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome 1 ΕΘΝΙΚΑ Φρεγάτες για το Πολεμικό Ναυτικό: Η πρόταση της LM για τις Ελληνικές LCS\n12/17/2018 08:44:00 π.μ. 1 , ΕΘΝΙΚΑ Edit\nΤα προγράμματα του Ελληνικού Πολεμικού Ναυτικού τελικά τραβούν μεγαλύτερο ενδιαφέρον από όσο θα περιμέναμε. Πιθανότατα οι περισσότερες κατασκευάστιες εταιρείες έχουν συνειδητοποιήσει πως αν θέλουμε να έχουμε ΑΟΖ, και να αρχίσουμε να εκμεταλλευόμαστε τις πλουτοπαραγωγικές μας πηγές, δεν έχουμε άλλη επιλογή από το να επενδύσουμε στην ενίσχυση του Πολεμικού μας Ναυτικού. Αυτός είναι και ο λόγος που για το πρόγραμμα εκσυγχρονισμού των ΜΕΚΟ τελικά το ΠΝ έχει συγκεντρώσει πολλές προσφορές, εταιρείες έρχονται συνεχώς για το πρόγραμμα των τορπιλών, ενώ τελικά υπάρχει κινητικότητα και για το θέμα των νέων φρεγατών.\nΜέχρι σήμερα, το θέμα των νέων πλοίων είχε προωθηθεί μόνο από γαλλικής πλευράς. Οι Γάλλοι, εκτός από Σύμμαχοι είναι και οικονομικοί εταίροι και μεγάλοι δανειστές μας. Συνεπώς γνωρίζουν από πρώτο χέρι πως δεν έχουμε μαντήλι να κλάψουμε, όχι χρήματα για να αγοράσουμε νέα πλοία. Η ιστορία με την αγορά των Belh@rra, που ξεκίνησε το Γενάρη του τρέχοντος έτους, έχει σαν βάση την χρηματοδότηση των πλοίων από επιστροφές χρημάτων των κερδών των ελληνικών ομολόγων που κρατά η γαλλική κεντρική τράπεζα. Με αυτό τον τρόπο, και με μια G2G (Goverment to Goverment) συμφωνία τα 2 πλοία θα ερχόντουσαν στην Ελλάδα. Όπως όμως αρκετές φορές έχουμε ακούσει από επίσημα χείλη (ΥΠΕΘΑ και πρώην ΑΝΥΕΘΑ), γινόντουσαν και προσπάθειες η ναυπήγηση των πλοίων να γίνει στην Ελλάδα. Αν όχι για τα πρώτα δυο, τουλάχιστον για τα επόμενα 2 (2+2 πλοία). Φυσικά οι συζητήσεις συνεχίζονται, υπό το πρίσμα της ευρύτερης ελληνογαλλικής συνεργασίας.\nΜια πιθανή εκδοχή της σαουδαραβικής αλλά και ελληνικής LCS. Harpoon, 16πλό Mk41, αντιπυραυλικό σύστημα, ελικόπτερο S-70.\nΤην ίδια στιγμή, οι σχέσεις Ελλάδος και ΗΠΑ γνωρίζουν άνθηση, καθώς ποτέ άλλοτε στην σύγχρονη ιστορία οι δυο χώρες δεν έχουν έρθει τόσο κοντά. Λογικό λοιπόν είναι οι ΗΠΑ και οι αμερικανικές εταιρείες να ενδιαφέρονται σφόδρα για τα περισσότερα αν όχι όλα ελληνικά στρατιωτικά προγράμματα. Δεν είναι λοιπόν κεραυνός εν αιθρία όταν μάθαμε ότι η Lockheed Martin έχει καταθέσει πρόταση για την πώληση 4 φρεγατών κλάσης LCS (Freedom Class) στο ΠΝ.\nΚαθώς η LM δεν έχει εξασφαλίσει χρηματοδότηση για τα πλοία, φέρνει κάτι που οι Γάλλοι δεν μπορούν να προσφέρουν, τουλάχιστον στην παρούσα χρονική στιγμή. Κατασκευή ακόμη και του συνόλου των πλοίων σε ελληνικό ναυπηγείο, και μάλιστα συζητείται η λύση της ΟΝΕΧ και της Σύρου!\nH LCS έχει ήδη πετύχει την πρώτη εξαγωγική επιτυχία, όταν η LM πούλησε 4 πλοία στην Σαουδική Αραβία αντί του αστρονομικού ποσού 11,25 δις δολαρίων. Φυσικά το ποσό περιλαμβάνει μέσα τα πάντα, ίσως μέχρι και τις λιμενικές υποδομές, ενώ δεν έχει σχέση με το πραγματικό κόστος των πλοίων. Για το πραγματικό κόστος θα μιλήσουμε παρακάτω. Μια πιο πλήρη άποψη της σαουδαραβικής LCS\nΗ Freedom Class φρεγάτα της LM, είναι η δεύτερη κλάση που κέρδισε τον διαγωνισμό για τα LCS που επιθυμούσε το USN. Ο οπλισμός του πλοίου είναι πραγματικά περιορισμένος,\n1 × BAE Systems Mk 110 των 57 mm gun, ένας εκτοξευτής Mk 49 launcher με 21 × RIM-116 Rolling Airframe Missiles, 4 × .50 in (12.7 mm) πολυβόλα, 2 × 30 mm Mk44 Bushmaster II, 24 × AGM-114L Hellfire missiles, 1 × MH-60R/S Seahawk και 2 × MQ-8B Fire Scouts ή 1 × MQ-8C Fire Scout.\nΚαθώς φανταζόμαστε τους τίτλους σε γνωστά «πεφωτισμένα» sites, «Οι Αμερικάνοι προσπαθούν να μας πουλήσουν πανάκριβα και άοπλα πλοία για να να χαρίσουν το Αιγαίο στον Ερντογάν» κλπ, να ξεκαθαρίσουμε πως αυτός ο οπλισμός είναι για ένα πλοίο που θα εκτελεί παράκτιες αποστολές, δεν θα είναι μέρος του Στόλου. Είναι ένα πλοίο για τα ανοιχτά του Λιβάνου, ή για τον Περσικό, δεν είναι για να μάχεται με άλλους στόλους ή να αντιμετωπίζει εχθρική αεροπορία και επιθέσεις κορεσμού. Για την αποστολή αυτή υπάρχουν αρκετές μονάδες επιφανείας, με πρώτα τα Arleigh Burke.\nΜια διαφορετική διαμόρφωση της LCS, με τον εκτοξευτή Mk41 πίσω από το πρωραίο πυροβόλο\nΑντίθετα, η LCS που έχει επιλεγεί από την Σαουδική Αραβία είναι ένα τελείως διαφορετικό πλοίο. Καθώς οι LCS είναι ένα τελείως modular πλοίο, μπορούν να λάβουν οπλισμό και αισθητήρες κατά το δοκούν. Έτσι, οι σαουδαραβικές LCS θα έχουν πυροβόλο 76 mm, 8 πυραύλους Harpoon, δυο 8πλούς εκτοξευτές Mk41 για 16 SM-2 ή 64 ESSM ή συνδυασμό αυτών, και φυσικά ραντάρ επιπέδου AEGIS.\nΑντίστοιχο είναι και το πλοίο που προσφέρεται στην Ελλάδα. H γενική του διαμόρφωση δεν διαφέρει από τα σαουδαραβικά πλοία, και το σημαντικό είναι πως ήδη έχει πληρωθεί ο επανασχεδιασμός του πλοίου από τους Άραβες. Θα φέρει την τελευταία έκδοση του Oto-Melara των 76 mm, 8 αντιπλοϊκούς πυραύλους πίσω από την γέφυρα και το κεντρικό ιστό, και κάθετους εκτοξευτές εκατέρωθεν του υποστέγου. Το τελευταίο μπορεί να φιλοξενήσει ελικόπτερα MH-60R ή S-70B6.\nΤώρα, οι κάθετοι εκτοξευτές μπορεί να είναι είτε Mk41 είτε η εξέλιξη αυτών, οι «γραμμικοί» Mk57. Χωρίς να είναι σίγουρο, υπάρχει η πιθανότητα να τοποθετηθούν είτε δυο 4πλοί Mk57 εκατέρωθεν του υποστέγου (2 σε κάθε πλευρά, σύνολο 4 εκτοξευτές με 16 κελιά), είτε 2 Mk41 εκατέρωθεν, δηλαδή 4 οκταπλοί συνολικά ή 32 κελιά. Αυτό θα σήμαινε δυνατότητα μεταφοράς 16 SM-2 και 64 ESSM ταυτόχρονα. Η φρεγάτα LCS μπορεί να προσφέρει αρκετές λύσεις σε επίπεδο μεγέθους.\nΟ οπλισμός θα συμπληρώνεται από ένας εκτοξευτή RAM με 21 πυραύλους, καθώς και πύργους πολυβόλων και ελαφριών πυροβόλων για αντιμετώπιση ασύμμετρων απειλών.\nΤο ραντάρ θα μπορούσε να επιλεγεί από μια τεράστια γκάμα που υπάρχει στην αγορά σήμερα. Θα μπορούσε για παράδειγμα να ειναι το Hensoldt TRS-4D, που φέρουν τα τελευταία LCS, αλλά οι επιλογές δεν σταματούν εδώ. Για παράδειγμα, μια επιλογή θα ήταν και το ELM-2248 MF-STAR της IAI. Το πλοίο επίσης θα έφερε προηγμένο σόναρ κατά υποβρυχίων και εντοπισμού εισερχόμενων τορπιλών καθώς και ενεργά αντιμέτρα κατά τορπιλών νέας γενιάς.\nH αμερικανική LCS (Freedom Class)\nΣε ότι αφορά το κόστος, ξέραμε εδώ και αρκετό καιρό πως οι συζητήσεις αφορούν πλοία που το κόστος τους με τους αισθητήρες θα έφτανε περίπου τα 500 εκ. ευρώ έκαστο (χωρίς τα όπλα, με τους φορείς τους όμως). Το πρόβλημα είναι πως το κόστος για 4 πλοία, χωρίς οπλισμό, θα έφτανε άνετα τα 2 δις ευρώ. Τα πλοία όμως αυτά θα έπρεπε να μπουν σε υπηρεσία σε βάθος 10ετίας, και φυσικά η αποπληρωμή τους να πάει σε βάθος 20ετίας. Δεν γνωρίζουμε αν τελικά οι ΗΠΑ προσφέρουν την απόκτησή τους μαζί με κάποιο πρόγραμμα FMS, και χρηματοδότηση-δανειοδότηση. Οι Αμερικανοί θεωρούν πως μπορεί να βρεθεί μια κάποια λύση, χωρίς η Ελλάδα να ξεφύγει από τους στόχους του προϋπολογισμού της. Όπως είπαμε και παραπάνω, οι Αμερικανοί δεν έχουν πρόβλημα να κατασκευαστούν τα περισσότερα πλοία στην Ελλάδα, σε μια 1+3 παραγγελία (1 στις ΗΠΑ, τα υπόλοιπα στην Ελλάδα), ακόμη και 0+4 παραγγελία (όλα στην Ελλάδα). Δηλαδή, 4 πλοία κατασκευασμένα κατά πάσα πιθανότητα στην Σύρο.\nΟι Αμερικανοί ισχυρίζονται πως το πλοίο είναι τόσο προηγμένο όσο οι Belh@rra ή άλλες ανταγωνιστικές φρεγάτες, ενώ θα έχει συστήματα που το ΠΝ γνωρίζει πολύ καλά. Το κόστος συντήρησης και χρήσης θα είναι εξαιρετικά χαμηλό, ενώ η αμερικανική LCS έχει πλήρωμα μόλις 50 στελεχών. Το προωστήριο σκεύος των ελληνικών LCS δεν θα είναι όμοιο με το προηγμένο αμερικανικό (τα πλοία του USN φτάνουν «διαστημικές ταχύτητες», κάτι που δεν ενδιαφέρει το ΠΝ ή την Σαουδική Αραβία), αλλά σε κάθε περίπτωση θα είναι πολύ γρήγορα, και θα ξεπερνούν τους 30 κόμβους, μια απαίτηση του ΠΝ που η Belh@rra δεν καλύπτει. Πιθανολογούμε πως θα είναι ένας συνδυασμός των γνωστών μας LM2500 μαζί με νέας γενιάς κινητήρες diesel.\nΤο ΠΝ έχει αναπτύξει διάφορες τακτικές αποφυγής τορπιλών με συνδυασμό ελιγμών και υψηλής ταχύτητας. Οι Γάλλοι ισχυρίζονται πως αυτό πλέον είναι αδύνατο με τις τορπίλες νέας γενιάς, αλλά οι αξιωματικοί μας έχουν διαφορετική άποψη. Αυτός είναι και ο λόγος που το ΠΝ συνεχίζει να επιμένει για μέγιστες ταχύτητες άνω των 30 κόμβων.\nΣε κάθε περίπτωση, και παρά το γεγονός ότι πολλές συζητήσεις γίνονται, και υπογραφή πουθενά δεν βλέπουμε, το γεγονός της κινητικότητας προκαλεί μια αισιοδοξία. Είτε προχωρήσει το πρόγραμμα των Belh@rra, είτε τελικά αυτό των LCS-GR, τουλάχιστον υπάρχει μια κινητικότητα στο θέμα του εκσυγχρονισμού του ΠΝ. Αν υλοποιηθούν όλα τα προγράμματα, εκσυγχρονισμός ΜΕΚΟ200ΗΝ, τορπίλες για τα 214ΗΝ, KAI νέο πλοίο, τότε μιλάμε για διαφορετική κατάσταση στο Αιγαίο. Στο ενδιάμεσο, οι αναγνώστες μας μπορούν ελεύθερα να ελπίζουν, και να γράφουν το γράμμα με το τι επιθυμούν στο Άη-Μακρόν, στον Άη-Τραμπ ή στον Άη Βασίλη…


Μάθημα: Εισαγωγή στη Γλωσσολογία Ι\n1.\tΕισαγωγικά: τι είναι γλώσσα, τι είναι γλωσσολογία.\n5.\tΚαθολική Γραμματική\n/ Εισαγωγή στη Γλωσσολογία Ι\n(Παλαιό μάθημα: Εισαγωγή στη Γλωσσολογία)\n- να περιγράφουν τους στόχους, τις βασικές αρχές και τους κλάδους της γλωσσολογίας καθώς και τα επίπεδα ανάλυσης της γλώσσας,\n- να κατανοούν και να περιγράφουν βασικές έννοιες όλων των επιπέδων ανάλυσης της γλώσσας και τις σχέσεις μεταξύ τους,\n- να χαρακτηρίζουν και να αναλύουν γλωσσικά δεδομένα (λ.χ. ήχους, λέξεις, φράσεις, προτάσεις) φωνολογικά, μορφολογικά, συντακτικά, σημασιολογικά και πραγματολογικά.\nΓλωσσολογία, φωνητική, φωνολογία, μορφολογία, σύνταξη, σημασιολογία, πραγματολογία.\nΠΡΟΣΟΧΗ: Μην ξεχνάτε να ελέγχετε συχνά τη στήλη "ΤΕΛΕΥΤΑΙΑ ΝΕΑ" που βρίσκεται στη δεξιά πλευρά της σελίδας.\nΠεριγραφή θεματικής ενότητας: Τι είναι γλώσσα, τι είναι γλωσσολογία. Περιγραφική και ρυθμιστική γλωσσολογία, θεωρητική και εφαρμοσμένη γλωσσολογία, συγχρονική και διαχρονική γλωσσολογία. Μονάδες και επίπεδα γλωσσικής ανάλυσης.\nΛέξεις κλειδιά: Συγχρονία, διαχρονία, θεωρητική γλωσσολογία, εφαρμοσμένη γλωσσολογία, περιγραφική γλωσσολογία, ρυθμιστική γλωσσολογία, επίπεδα γλωσσικής ανάλυσης.\nΎλη για εξετάσεις 2014-15 Αρχείο\nΜάθημα 3 - Ασκήσεις Αρχείο\nΕισαγωγικά 1 & 2 Αρχείο\nΓνώση της γλώσσας Αρχείο\nΠεριγραφή θεματικής ενότητας: Κλάδοι της Φωνητικής. Στοιχεία αρθρωτικής φωνητικής. Φώνηση – Άρθρωση. Άρθρωση συμφώνων. Διεθνές Φωνητικό Αλφάβητο. Κατηγοριοποίηση συμφώνων: τόπος & τρόπος άρθρωσης, ηχηρότητα. Κατηγοριοποίηση φωνηέντων. Βασικά στοιχεία ακουστικής φωνητικής.\nΛέξεις κλειδιά: Αρθρωτική φωνητική, διεθνές φωνητικό αλφάβητο, άρθρωση, φώνηση, τόπος άρθρωσης, τρόπος άρθρωσης, ηχηρότητα, φθόγγος.\nΣύμβολα Διεθνούς Φωνητικού Αλφαβήτου (ΙΡΑ) Αρχείο\nΠίνακας Συμφώνων Αρχείο\nΠίνακας Φωνηέντων Αρχείο\nΣημεία άρθρωσης - animations Διεύθυνση URL\nΑρθρωτικές κινήσεις κατά την ομιλία - X-Rays Διεύθυνση URL\nΕισαγωγή στη Φωνητική Αρχείο\nΚεφάλαιο - Αρβανίτη Αρχείο\nΦωνητική - Πρόσθετες σημειώσεις\nΦωνητική - Πρωτόπαπας Αρχείο\nΠεριγραφή θεματικής ενότητας: Φωνητική vs. Φωνολογία. Σχέσεις αντίθεσης, φωνήματα, ελάχιστα ζεύγη. Σχέσεις συμπληρωματικής κατανομής, αλλόφωνα. Σχέσεις ελεύθερης εναλλαγής. Διαφοροποιητικά χαρακτηριστικά. Φωνολογικά φαινόμενα (πάθη φωνημάτων).\nΛέξεις κλειδιά: Φωνολογία, φώνημα, αλλόφωνο, συμπληρωματική κατανομή, διαφοροποιητικά χαρακτηριστικά.\nΕισαγωγή στη Φωνολογία Αρχείο\nΠεριγραφή θεματικής ενότητας: Τι είναι Μορφολογία. Λέξεις και Λεξικό. Λέξεις και μορφήματα. Κατηγορίες μορφημάτων. Μόρφημα και αλλόμορφο. Μορφολογικές διαδικασίες: κλίση, παραγωγή, σύνθεση. Κλιτική και παραγωγική μορφολογία. Η κλίση του ονόματος. Η κλίση του ρήματος.\nΛέξεις κλειδιά: Μορφολογία, μόρφημα, αλλόμορφο, κλιτική μορφολογία, παραγωγική μορφολογία, σύνθεση.\nΠεριγραφή θεματικής ενότητας: Το λογικό πρόβλημα της γλωσσικής κατάκτησης και η υπόθεση της εμφυτότητας. Καθολική γραμματική: το θεωρητικό πρότυπο «Αρχές και Παράμετροι». Καθολικές αρχές και γλωσσική παραμετροποίηση.\nΛέξεις κλειδιά: Καθολική γραμματική, αρχές και παράμετροι, εμφυτότητα.\nΚαθολική Γραμματική Αρχείο\nΠεριγραφή θεματικής ενότητας: Το γλωσσικό επίπεδο της Σύνταξης. Η έννοια της (αντι) γραμματικότητας. Συντακτικές κατηγορίες: λεξικές και φραστικές. Δομική αμφισημία: ο φραστικός δείκτης των προτάσεων. (Επαναληπτικοί) Κανόνες Φραστικής Δομής.\nΛέξεις κλειδιά: (Αντι)γραμματικότητα, συντακτικές κατηγορίες, δομική αμφισημία, φραστικός δείκτης, κανόνες φραστικής δομής.\nΣύνταξη Ι Αρχείο\nΣύνταξη ΙΙ Αρχείο\nΣύνταξη ΙΙΙ Αρχείο\nΠεριγραφή θεματικής ενότητας: Το γλωσσικό επίπεδο της Σημασιολογίας. Λεξική σημασία. Σχέσεις μεταξύ λεξημάτων: συνωνυμία, αντωνυμία, ομωνυμία, πολυσημία. Φραστική σημασία: σημασία φράσεων και προτάσεων. Η Αρχή της Συνθετικότητας\nΛέξεις κλειδιά: Λεξική και φραστική σημασία, σχέσεις μεταξύ λεξημάτων (πολυσημία, συνωνυμία, αντωνυμία, ομωνυμία), φραστική σημασία, δομική αμφισημία, αρχή της συνθετικότητας.\nΣημασιολογία Ι Αρχείο\nΣημασιολογία ΙΙ Αρχείο\nΠεριγραφή θεματικής ενότητας: Πραγματολογία. Η έννοια του εκφωνήματος και η έννοια της αποδεκτότητας. Μελέτη του ρόλου του περικειμένου στη γλωσσική επικοινωνία. Τα φαινόμεα της αναφοράς και της δείξης. Η θεωρία των λεκτικών πράξεων. Η θεωρία των υπονοημάτων.\nΛέξεις κλειδιά: Εκφώνημα, περικείμενο, αποδεκτότητα, αναφορά, δείξη, λεκτική πράξη, υπονόημα.\nΧατζησαββίδης, Χ. (2012). Νεοελληνική γραμματική: θεωρητικές βάσεις και περιγραφή. Αθήνα: Βάνιας.\nFromkin, V., Rodman, R. & Hyams, N. (2010). Εισαγωγή στη Μελέτη της Γλώσσας. Μετάφραση Βάζου, Ε., Ξυδόπουλος, Γ.Ι., Παπαδοπούλου, Φ. & Τσαγγαλίδης, Α. Αθήνα: Πατάκης.\nΘεοφανοπούλου-Κοντού, Δ. 1989. Μετασχηματιστική Σύνταξη. Από την θεωρία στην πράξη. Αθήνα: Καρδαμίτσα.\nΡάλλη, Αγγελική. Μορφολογία. Αθήνα: Πατάκης.\nΦιλιππάκη-Warburton, Ειρήνη (1992). Εισαγωγή στη Θεωρητική Γλωσσολογία. Αθήνα: Νεφέλη.\nΙστοσελίδα για την ελληνική γλώσσα και γλωσσολογία:\nΔραστηριότητα από Τετάρτη, 3 Ιουνίου 2020, 12:31 πμ


Γιώργος Ν. Οικονόμου: Ιουνίου 2019\n[Δημοσιεύθηκε στην Εφημερίδα των Συντακτών, 21 Ιουνίου 2019]\nΗ ΟΝΤΟΛΟΓΙΑ ΤΟΥ ΦΑΝΤΑΣΙΑΚΟΥ\nΣτην αντίληψη αυτή ανήκει και ο Αγκάμπεν με την αποψή του για την διαμόρφωση της σύγχρονης κοινωνίας σε «στρατόπεδο συγκέντρωσης», από το οποίο δεν υπάρχει δυνατότητα διαφυγής και ο καθένας είναι μελλοντικός homo sacer. Με άλλα λόγια υπήρχε και υπάρχει μία οντολογία του κυρίαρχου, του ισχύοντος και του θεσμισμένου, μια οντολογία του κλειστού συστήματος χωρίς κάποιο «έξω», η οποία προσυπογράφει εν τέλει το «τέλος της ιστορίας». Σε αυτήν προσχώρησαν ο Κλωντ Λεφόρ και ο Μαρσέλ Γκωσέ.\n Την συνοπτική αυτή εικόνα αναπτύσσει περισσότερο η Αλεξάνδρα Δεληγιώργη.\nPosted by Γιώργος Ν. Οικονόμου at 7:47 μ.μ. 1 σχόλιο:\nΤο μεγάλο πρόβλημα με τους νεο-λενινιστές είναι η πίστη, η πίστη στα λενινιστικά δόγματα ερήμην της πραγματικότητας, των τεκμηρίων και της ιστορίας. Γι' αυτό στο προηγούμενο κείμενό μου «Διευκρινίσεις για λενινιστές και μπολσεβίκους» μίλησα για «επίγεια θρησκεία». Η μόνη λύση σε τέτοιες περιπτώσεις είναι η δημοσίευση των ιστορικών στοιχείων και η επιχειρηματολογία, και όσοι είναι ανοικτοί θα αλλάξουν, ενώ κάποιοι θα παραμείνουν αμετανόητοι στα λενινιστικά σπήλαια. Έχουμε πολλά παραδείγματα, λενινιστών και των μετέπειτα μεταμορφώσεών τους σταλινικών, τροτσκιστών, μαοϊκών, καστρικών αλλά και μαρξιστών που άλλαξαν και άλλων που αναφέρονται στα κωδικοποιημένα δόγματα, και επιμένουν στη συνειδητή αποσιώπηση και συγκάλυψη των εγκλημάτων του Λένιν, του Τρότσκυ και των μπολσεβίκων. Παραμένουν δηλαδή πιστοί λενινιστές ενώ έχουν την εντύπωση ότι δεν είναι – ευτυχώς είναι ελάχιστοι σήμερα.\nΑπό την άλλη, δεν μπορείς να δηλώνεις ότι δεν είσαι λενινιστής και ταυτοχρόνως ότι δεν είσαι ούτε αντιλενινιστής. Εν προκειμένω δεν υπάρχει κάποια ενδιάμεση κατάσταση, του ουδέτερου παρατηρητή, των ίσων αποστάσεων, διότι η αποκρουστική πραγματικότητα βοά. Πρόκειται για ένα βασικό ηθικό και πολιτικό ζήτημα: τα εγκλήματα των μπολσεβίκων και τη δικτατορία τους. Θα πρέπει κανείς να διαλέξει και να εγκαταλείψει την λογική «και με τον χωροφύλαξ και με τον αστυφύλαξ»»– «δυοίν θάτερον», έλεγαν οι αρχαίοι. Ελευθερία ή λενινισμός; Δημοκρατία ή ολοκληρωτισμός; Και τα δύο δεν γίνονται, ούτε με την τυπική ούτε με τη διαλεκτική λογική. Υπάρχουν αρκετές στιγμές τέτοιων αποφάσεων στην ιστορία και αρκετά εκατομμύρια ανθρώπων τάχθηκαν με το μέρος της ελευθερίας, της δημοκρατίας και της αξιοπρέπειας. Όσοι νομίζουν ότι καταργούν αυτά τα διλήμματα και την λήψη αποφάσεων κοροϊδεύουν τον εαυτό τους, όχι τους άλλους. Εάν κάνουν ότι δεν τα βλέπουν ή αρνούνται να τα δουν, δεν μπορεί να γίνει σοβαρή και δημιουργική συζήτηση.\nΦυσικά οι νεο-λενινιστές, ακόμη και όσοι δεν παραδέχονται ότι είναι, από τη στιγμή που υποστηρίζουν τα πεπραγμένα του λενινισμού, έχουν ταχθεί de facto με το μέρος των εγκλημάτων, της ανελευθερίας και του ολοκληρωτισμού. Η άγρια σφαγή του σοβιέτ της Κροστάνδης, των εξεγερμένων του Ταμπόφ, των αγωνιστών του Μάχνο στην Ουκρανία το 1921 από τον Κόκκινο Στρατό του Τρότσκυ και του Λένιν και τόσα άλλα είναι γι αυτούς απλά αμελητέα επεισόδια στον δρόμο για την νίκη του Κομμουνιστικού Κόμματος, για την επιβολή του «σοσιαλισμού και της δικτατορίας του προλεταριάτου». Ιδού η άκρατη εφαρμογή της ιησουίτικης αρχής και του απεχθούς κυνισμού.\n- Όσον αφορά την Λούξεμπουργκ και αυτά που έγραψε μέσα στη φυλακή (κυρίως την κριτική στο, μετά τον Οκτώβριο 1917, μονοκομματικό και δικτατορικό καθεστώς των μπολσεβίκων), οι νεο-λενινιστές, υπαινίσσονται ότι η Πολωνοεβραία επαναστάτρια είχε περιορισμένες πηγές. Να σημειωθεί πως τον περισσότερο χρόνο της η Λούξεμπουργκ τον πέρασε στις διάφορες φυλακές, οπότε αν ακολουθήσουμε την νεο-μπολσεβίκικη άποψη θα πρέπει να γίνει επανεξέταση των γραπτών της. Το ίδιο θα ίσχυε και για τον Γκράμσι. Αστεία πράγματα! Εάν υπήρχε κάτι στο κείμενό της που δεν την εξέφραζε, όταν βγήκε από την φυλακή θα το αποκήρυσσε ή θα το διόρθωνε η ίδια. Αλλά από όσο ξέρω κάτι τέτοιο δεν έκανε. Θα διόρθωνε μήπως τα γεμάτα ευαισθησία και τρυφερότητα γράμματά της που έστειλε από την φυλακή σε φίλες και φίλους της και δείχνουν τα ειλικρινή αισθήματα φιλία και αγάπης και τον συγκινητικό ανθρωπισμό της; Οι πηγές της Λούξεμπουργ ήταν άμεσες και έγκυρες. Πάντως οι σημερινοί νεο-μπολσεβίκοι ενώ έχουν αφθονία πηγών επιμένουν να τις αγνοούν και να μην τις μελετούν. Πόσο υπολείπονται της «κόκκινης Ρόζας», η οποία έγραψε έναν αιώνα πρίν! Η στάση τους στο ζήτημα αυτό είναι σαφώς ιδεολογική, με την έννοια της ψευδούς συνείδησης: εάν κάτι δεν τους συμφέρει προσπαθούν να το σχετικοποιήσουν ή να το απαξιώσουν με ανυπόστατα τεχνάσματα και αστήρικτες υποθέσεις.\nΕπίσης οι νεο-λενινιστές διδασκόμενοι από τον παμπόνηρο μανιακό της εξουσίας μεταθέτουν τα ζητήματα για να μην απαντήσουν επί της ουσίας. Συγκεκριμένα, υποστηρίζουν ότι η Λούξεμπουργκ δεν κάνει αντιλενινιστική κριτική, αλλά συντροφική. Μα το ζήτημα δεν είναι αυτό, δεν τέθηκε σε τέτοια βάση, αλλά το ότι η Λούξεμπουργκ ασκεί ουσιαστική ριζική κριτική στις ολοκληρωτικές και αντιδημοκρατικές παρεκκλίσεις της μπολσεβίκικης κυβέρνησης, και το ότι οι μετέπειτα εξελίξεις στη Ρωσία την δικαίωσαν και επαλήθευσαν τις διαγνώσεις της. Άλλωστε και το 1904 η Λούξεμπουργκ είχε ασκήσει δρυμύτατη κριτική στον αυταρχικό, υπερσυγκεντρωτικό, αντιδημοκρατικό και γραφειοκρατικό τρόπο λειτουργίας και οργάνωσης του μπολσεβίκικου κόμματος, το οποίο παρομοιάζει με στρατώνα και με καπιταλιστικό έργοστάσιο – η ιστορία επίσης την δικαίωσε. Αν η Λούξεμπουργκ δεν δολοφονούνταν το 1919, σίγουρα θα έγραφε νέο κείμενο, είτε μέσα στη φυλακή είτε έξω, εναντίον των μπολσεβίκικων εγκλημάτων και της λενινιστικής δικτατορίας.\nΘα έλεγε κανείς ότι οι νεο-μπολσεβίκοι έχουν αφομοιώσει (συνειδητώς ή ανεπιγνώστως) την υπόγεια τακτική και την πανουργία που χρησιμοποιούσε ο Λένιν για να κάνει την προπαγάνδα του, να διαστρεβλώνει τις πραγματικές διαστάσεις των προβλημάτων και των καταστάσεων, να μεταθέτει τα ζητήματα με τεχνάσματα, να απαξιώνει τις διαφορετικές απόψεις με σοφίσματα. Η συντριπτική πλειονότητα των γραπτών του είναι προπαγανδιστικά και ιδεολογικά κείμενα. Οπότε η διαρκής γειτνίαση με τις λενινιστικές γραφές και πρακτικές (συνδυαζόμενη με την συνεχή κατάδυση στην μαρξιστική ιδεολογία) διαποτίζει αργά και υπογείως το άτομο, το καθιστά άτρωτο στην ανοικτή, ελεύθερη και δημοκρατική σκέψη. Είναι το γνωστό φαινόμενο του μιθριδατισμού.\n- Για την διάλυση της Συντακτικής από τους μπολσεβίκους θα πρέπει να ξεκαθαρισθεί ότι το δίλημμα «Σοβιέτ ή Συντακτική» τέθηκε μόνο από τους μπολσεβίκους το 1917 - και σήμερα τίθεται μόνο από τους νεο-μπολσεβίκους. Όλα τα άλλα σοσιαλιστικά και αριστερά κόμματα (και η Λούξεμπουργκ) ήταν υπέρ της συνύπαρξης των δύο θεσμών, όπως και οι μπολσεβίκοι πρίν από τον Οκτώβριο. Το πραγματικό δίλημμα όμως για τους μπολσεβίκους, όπως έδειξε η ιστορία, δεν ήταν «Συντακτική ή Σοβιέτ», αλλά «Συντακτική ή Μπολσεβίκοι». Την Συντακτική την κατήργησαν διότι δεν είχαν την πλειοψηφία σε αυτήν και δεν μπορούσαν να την ελέγχουν. Εάν υπήρχε τρόπος να την ελέγξουν θα την διατηρούσαν ως μοχλό και όργανο των σχεδίων τους. Αλλά η Συντακτική ήταν εμπόδιο ακριβώς στα σχέδιά τους.\nΌσον αφορά στα σοβιέτ, και πριν, αλλά κυρίως μετά την πραξικοπηματική κατάκτηση της εξουσίας από τους μπολσεβίκους, είχαν πάψει να είναι όργανα λαϊκής βούλησης και η βάση απλώς ανέθετε σε αντιπροσώπους τις υποθέσεις, χωρίς η ίδια να αποφασίζει για ουσιαστικά ζητήματα. Οι αντιπρόσωποι με τη σειρά τους ανέθεταν την εξουσία στην Εκτελεστική Επιτροπή του σοβιέτ (το τριτοβάθμιο όργανο), στην οποία τον κύριο λόγο είχαν στην αρχή όλα τα σοσιαλιστικά κόμματα και μετά την διάλυσή τους από τους μπολσεβίκους, μόνο ο Λένιν και το Κόμμα του. Πρόκειται δηλαδή για πολιτική αλλοτρίωση. Συνεπώς τα σοβιέτ μετά τον Οκτώβριο δεν ήταν δημοκρατικός θεσμός, δεν ήταν όργανα αυτοδιεύθυνσης, αλλά βοηθητικά όργανα της μπολσεβίκικης κυβέρνησης, όπως επισήμανε από νωρίς ο Pannekoek. Το σύνθημα «Όλη η εξουσία στα σοβιέτ» σήμαινε ουσιαστικά «Όλη η εξουσία στους μπολσεβίκους» με την στήριξη των σοβιέτ. Συνεπώς, στη λενινιστική δικτατορία τόσο η αντιπροσώπευση όσο και η άμεση συμμετοχή ήταν απάτη.\n- Από την άλλη θα πρέπει να ξεκαθαρισθεί ότι το δημοκρατικό πολίτευμα δεν έχει καμία απολύτως σχέση με την αυταρχική τακτική των μπολσεβίκων και του Λένιν και με το ολοκληρωτικό καθεστώς που εγκαθίδρυσαν. Όποιος έχει διαβάσει λίγο Καστοριάδη μπορεί να καταλάβει τις ιλιγγιώδεις διαφορές που χωρίζουν τα δύο καθεστώτα. Το πρόταγμα της αυτονομίας που ανέδειξε ο συγγραφέας της Φαντασιακής θέσμισης της κοινωνίας ουδεμία σχέση έχει με το λενινιστικό αυταρχικό κομμουνιστικό μοντέλο. Φυσικά τα σημερινά συστήματα είναι ολιγαρχικά και τα αστικά κοινοβούλια είναι θεσμοί-φορείς της ολιγαρχίας. Όμως σε μία υποτιθέμενη δημοκρατική αλλαγή δεν σημαίνει ότι πρέπει να καταργηθεί το αστικό κοινοβούλιο από κάποιο κόμμα που θα είναι μειοψηφικό ή έστω οριακώς πλειοψηφικό, ούτε να καταργηθούν τα άλλα κόμματα, οι ατομικές ελευθερίας, τα ατομικά και πολιτικά δικαιώματα, ούτε να συλληφθούν οι διαφορετικώς σκεπτόμενοι και να ριχτούν στην φυλακή, να εξορισθούν ή να εκτελεσθούν, όπως έκαναν οι μπολσεβίκοι μετά τον Οκτώβριο 1917.\nΗ εγκαθίδρυση ενός δημοκρατικού καθεστώτος δεν θα γίνει με την κατάργηση του κοινοβουλίου και την αντικατάστασή του με κάποιον άλλον αυταρχικό θεσμό, με την μονοκρατορία του Κόμματος και του Κράτους, όπως έκανε ο Λένιν. Η αλλαγή θα γίνει από την ίδια την κοινωνία, χωρίς κάποιο μπολσεβίκικο κόμμα, διευρύνοντας τις ελευθερίες σε όλον τον πληθυσμό. Το κοινοβούλιο δεν θα καταργηθεί, αλλά με διαβούλευση θα αναδιαρθρωθεί και θα αποκτήσει νέα λειτουργία, νέες αρμοδιότητες, σε μιά διαφορετική οργάνωση της δημοκρατικής πολιτείας - μπορεί να συνυπάρχει με τις οργανώσεις στη βάση (συνελεύσεις, συμβούλια), όπως λ.χ. η κληρωτή βουλή των 500 με την εκκλησία του δήμου στην αρχαία αθηναϊκή δημοκρατία. Το κοινοβούλιο δεν θα είναι το κέντρο της εξουσίας, όπως είναι σήμερα, αλλά συμπληρωματικό των συνελεύσεων και των άλλων οργάνων, με εκτελεστικές κυρίως αρμοδιότητες, με κληρωτά ή αιρετά μέλη, ανακλητά και υποκείμενα στον διαρκή και ουσιαστικό έλεγχο. Το κύριο όργανο της κυβερνητικής και της νομοθετικής εξουσίας, του ορισμού των αρχών και των θεσμών θα είναι οι συνελεύσεις. Άλλωστε η γενική αρχή της δημοκρατικής πολιτείας είναι η επέκταση κατά κάποιον τρόπο των αρμοδιοτήτων του σημερινού κοινοβουλίου σε όλους τους πολίτες – δηλαδή όλοι θα συμμετέχουν άμεσα στην λήψη των κεντρικών και σπουδαίων αποφάσεων, στη θέσπιση των νόμων, στη διαμόρφωση του δικαίου και στον έλεγχο της εξουσίας, με ελευθερία και ισότητα, με ισηγορία και παρρησία – αρχές και σημασίες άγνωστες και απαγορευμένες στον λενινιστικό ολοκληρωτισμό.\nΚαθ’ όσον με αφορά, σε όλα σχεδόν τα σχετικά βιβλία και άρθρα μου όχι μόνο δεν υπάρχει κάποιος «κοινοβουλευτικός φετιχισμός», αλλά αντιθέτως διαρκής και ουσιαστική κριτική του κοινοβουλευτισμού, των κομμάτων, της αντιπροσώπευσης, των εκλογών και της γραφειοκρατίας, με σκοπό την πραγματική δημοκρατική πολιτεία.\n- Οι νεο-λενινιστές επικαλούνται επί πλέον τον Maurice Brinton, για να δικαιώσουν τον λενινισμό. Όμως τα πράγματα δεν είναι έτσι όπως τα θέλουν και όπως νομίζουν, καθώς εξηγώ ευθύς αμέσως. Ο Brinton στο βιβλίο του για τον εργατικό έλεγχο στην περίοδο 1917-1921, αποδεικνύει ότι οι μπολσεβίκοι όχι μόνο δεν ενδιαφέρθηκαν για τον εργατικό έλεγχο αλλά κατήργησαν και τα τελευταία ψήγματά του. μιλάει για «μισοστρατιωτικό πραξικόπημα μιας μειοψηφίας» και βεβαιώνει ότι πολλά από τα αντιδημοκρατικά μέτρα του Λένιν δεν επιβλήθηκαν «εξ αιτίας του εμφυλίου πολέμου», όπως νομίζουν οι νεο-μπολσεβίκοι. Περιγράφει επίσης με ντοκουμέντα την καθιέρωση της αναγκαστικής εργασίας και την στατιωτικοποίησή της καθώς και την τελική εκκαθάριση του Κομμουνιστικού Κόμματος από τους τελευταίους διαφωνούντες της «Εργατικής Αντιπολίτευσης». Αναφέρει επί πλέον τις πραξικοπηματικές ενέργειες των μπολσεβίκων που καθαιρούσαν τις εκλεγμένες Επιτροπές των Συνδικάτων και εγκαθιστούσαν δικούς τους, όπως λ.χ. στο Τέταρτο Πανρωσικό Συνέδριο των Συνδικάτων (1921).\nΣε αυτό το Συνέδριο βγήκε απόφαση με πλειοψηφία 1.500 ψήφων έναντι 30, που δεν άρεσε στην Κεντρική Επιτροπή του Κόμματος επειδή περιείχε κάτι αυτονόητο, ότι δηλαδή η εκλογή τής συνδικαλιστικής ηγεσίας θα πρέπει να αφεθεί στους ίδιους τους συνδικαλιστές, και όχι στο Κόμμα. Οι μπολσεβίκοι κατήργησαν αμέσως τον αντιπρόσωπο της Κεντρικής Επιτροπής στο Συνέδριο (Τόμσκυ), επειδή διέπραξε το «έγκλημα» να αφήσει το Συνέδριο να εκφρασθεί ελεύθερα! Τον αντικατέστησαν με τους γνωστούς μεγάλους συνδικαλιστές Λένιν, Στάλιν και Μπουχάριν και φυσικά άλλαξαν την πρώτη απόφαση του Συνεδρίου! Αυτά ίσχυαν στην λενινιστική δικτατορία για τους «εκλεγμένους και ανακλητούς εκπροσώπους», που, όπως συμπληρώνει ο Brinton, ήταν εκλεγμένοι από τα μέλη του συνδικάτου και ανακλητοί από την ηγεσία του Κόμματος!\nΟ Brinton αποδεικνύει πως όσα συνέβησαν στην δικτατορική διακυβέρνηση του Λένιν και του Τρότσκυ προετοίμασαν τη συνέχεια για τον ολοκληρωτισμό του Στάλιν. Δεν υπάρχει κανένα «χάσμα» μεταξύ των δύο εποχών και η όλη πορεία των γεγονότων δεν ήταν «ιστορικά αναπόφευκτη» και «αντικειμενικά καθορισμένη». Ο σύντροφος του Καστοριάδη χαρακτηρίζει τον μπολσεβικισμό «ως τερατώδη παρεκτροπή, ως τελευταία αμφίεση της αστικής ιδεολογίας». Ας μου επιτραπεί στο σημείο αυτό να αναφέρω μία προσωπική μαρτυρία από την γνωριμία μου με τον Brinton το 1998 στην πολιτική κηδεία του Καστοριάδη στο Παρίσι. Από τις συνομιλίες μας σχημάτισα την εικόνα ενός ανθρώπου που παρέμεινε σαφώς σύμφωνος με τον Καστοριάδη στις βασικές σχετικές ιδέες για το εν λόγω ζήτημα και πιστός στις αντιλενινιστικές απόψεις του, τις οποίες τεκμηρίωσε με ιστορικά ντοκουμέντα στο βιβλίο του. Τελειώνοντας το βιβλίο του ο Brinton γράφει: «Αν κάποιος που έχει διαβάσει τούτες τις σελίδες εξακολουθεί να είναι ‘’συγχυσμένος’’, αιτία θα είναι ότι θέλει να παραμείνει σε αυτήν την κατάσταση – ή ότι έχει συμφέρον να παραμείνει έτσι, σαν μελλοντικός προνομιούχος μιας κοινωνίας παρόμοιας με τη ρωσική».\nΝομίζω πως η μελέτη των βιβλίων τόσο του Brinton όσο και του Καστοριάδη θα διαλύσει πολλές συγχύσεις. Όπως επίσης η μελέτη των σχετικών βιβλίων της Emma Goldman, του Alexander Berkman, του Volin, του Pannekoek, που έζησαν από κοντά και άμεσα τα γεγονότα στη Ρωσία. Ασφαλώς και τα οξυδερκή και με σωστές διαγνώσεις κείμενα της Ρόζας Λούξεμπουργκ που επαληθεύθηκαν από την μετέπειτα εξέλιξη.\n- Αν όντως οι νεο-μπολσεβίκοι επιθυμούν να υπερβούν τον λενινισμό θα πρέπει να προσπαθήσουν, να κάνουν την δική τους πορεία και φυσικά θα έχουν κάθε βοήθεια και από άλλους, αν το θελήσουν. Το πρώτο βήμα σε αυτή την πορεία απεξάρτησης από τον λενινισμό είναι η γνώση των ιστορικών δεδομένων και η παραδοχή των αντιδημοκρατικών και ανελεύθερων πρακτικών του Λένιν και των μπολσεβίκων, και όχι η δικαιολόγησή τους. Το δεύτερο βήμα είναι οι ερωτήσεις και οι διευκρινίσεις για να κατατοπισθούν επαρκώς, και όχι το αναμάσημα των εκ των προτέρων ειλημμένων απόψεων. Το τρίτο βήμα είναι η περισυλλογή, η σοβαρότητα και ο προβληματισμός, και όχι τεχνάσματα που δεν οδηγούν πουθενά, απλώς συγκαλύπτουν το πρόβλημα. Εάν αυτά τα τρία δεν τηρούνται σημαίνει ότι η προσπάθειά τους να απεγκλωβισθούν από τον λενινισμό δεν είναι ειλικρινής, αλλά είναι η πονηρή λογική των δήθεν ίσων αποστάσεων που χρησιμοποιείται ως πρόσχημα για να επιτεθούν στην κριτική που ασκείται στον λενινισμό και να κάνουν προπαγάνδα για τη διάδοση των ιδεών τους υπέρ του μπολσεβικισμού-ολοκληρωτισμού.\nΤο καλύτερο και υγιέστερο για όσους πραγματικά επιθυμούν να υπερβούν τον λενινισμό θα ήταν να το πάρουν απόφαση, να θάψουν τους εγκληματίες νεκρούς τους και τα αποτυχημένα ιδεολογήματα, να πενθήσουν επί ένα διάστημα πραγματικά και να πάψουν να ζούν με φαντάσματα. Διαφορετικά θα καταλήξουν στην πολιτική κατάθλιψη, στην «αριστερή μελαγχολία» όπως έλεγε ο Μπένγιαμιν, δηλαδή στην προσκόλληση σε παρωχημένα δόγματα που έχουν αποτύχει και στην δικαιολόγηση απεχθών πράξεων.\nΕλπίζω οι νεο-μπολσεβίκοι να περιμένουν μέχρι το φθινόπωρο για την δημοσίευση των Πρακτικών του Συνεδρίου και να έχουν τουλάχιστον την συναίσθηση να μην κάνουν κατάχρηση της φιλοξενίας.\nPosted by Γιώργος Ν. Οικονόμου at 7:22 μ.μ. Δεν υπάρχουν σχόλια:\n[Δημοσιεύθηκε στην Εφημερίδα των Συντακτών, 6 Ιουνίου 2019]\nΓια τις κρατικές εξουσίες, τις κομματικές παρατάξεις, τις πολιτικές γραφειοκρατίες της αντιπροσώπευσης και τις οικονομικές ελίτ, η αυτόνομη δραστηριότητα του κοινωνικού πλήθους ανήκει στα απαγορευμένα, απωθημένα και φευκτέα κακά, ανήκει εξ ορισμού στο εχθρικό στρατόπεδο. Αυτό συνέβη και συμβαίνει με το κίνημα των πλατειών το καλοκαίρι του 2011, το οποίο από κάποιες πλευρές απαξιώνεται ή καταδικάζεται με διάφορα τεχνάσματα και σοφίσματα. Ένα από αυτά είναι να συγχέεται λ.χ. η πάνω με την κάτω πλατεία Συντάγματος. Όμως η «πάνω πλατεία» ήταν σαφώς χωριστή και διακριτή από την «κάτω», όχι μόνο τοπικώς αλλά κυρίως ποιοτικώς. Η «πάνω πλατεία» συγκέντρωνε ακροδεξιούς, εθνικιστές, λαϊκιστές, θρησκευτικούς φονταμενταλιστές κ.ο.κ., με ελληνικές σημαίες, βρισιές, μούντζες, και συνθήματα του τύπου «Να καεί το μπουρδέλο η Βουλή». Άναρθρες δηλαδή φωνές και κραυγές, τραμπουκισμοί, τσαμπουκάδες και απειλές που δεν μπορούσαν να συγκροτήσουν πολιτικό λόγο και πολιτική πρακτική.\nΕνώ η κάτω πλατεία ουδεμία σχέση είχε με την πάνω, διότι χαρακτηρίσθηκε από τη Λαϊκή Συνέλευση κάθε βράδυ στις 9 η ώρα, η οποία διαμόρφωνε και συζητούσε τις προτάσεις για τον χαρακτήρα και τις πρακτικές του κινήματος με ελεύθερη και ισότιμη συμμετοχή των ομιλητών. Ο στόχος ήταν διατυπωμένος από την πρώτη στιγμή: αλλαγές στο υπάρχον αποτυχημένο πολιτικό σύστημα με στόχο την πραγματική δημοκρατία, την άμεση δημοκρατία. Και σήμαινε πολύ απλά, θεσμικές αλλαγές που θα επιτρέπουν την συμμετοχή των πολιτών στη λήψη των αποφάσεων, στη θέσπιση των νόμων και στον έλεγχο της εξουσίας. Αυτό ήταν εμφανές τόσο στα ψηφίσματα της Συνέλευσης, στις τοποθετήσεις, στις συζητήσεις όσο και στις επιμέρους ομάδες εργασίας. Και η πρόταση για άμεση δημοκρατία, συνοδευόταν από την πλήρη άρνηση όλων των κομμάτων, την κριτική στην αντιπροσώπευση και αμφισβητούσε το υπάρχον ολιγαρχικό κοινοβουλευτικό καθεστώς που είναι υπεύθυνο για την γενικευμένη χρεοκοπία. Οι πλατείες στην Ελλάδα και στις άλλες χώρες έθεσαν τα προτάγματά τους για πρώτη φορά μαζικά και με ριζοσπαστικό τρόπο, με ανοικτές λαϊκές συνελεύσεις. Ήταν ένα μαζικό κοινωνικό και πολιτικό γεγονός μη κηδεμονευόμενο και μη ελεγχόμενο από κόμματα, γραφειοκρατίες, πολιτικούς, συνδικαλιστικές παρατάξεις και ιδεολογίες. ένα αυθόρμητο συμβάν, στηριγμένο στην αυτοοργάνωση και στον αυτοκαθορισμό με ελευθερία, ισότητα, αυτονομία και άμεση συμμετοχή, στοιχεία που του έδωσαν την εκπληκτική δυναμική του.\nΣτην πλατεία Συντάγματος με αποφάσεις της Λαϊκής Συνέλευσης έγιναν δύο πολύ μεγάλες μαζικές αντικυβερνητικές συγκεντρώσεις (πάνω από 500.000 άτομα), οι οποίες υπέστησαν την άγρια καταστολή με δακρυγόνα, ΜΑΤ και τους γνωστούς κουκουλοφόρους) - ειδικώς η δεύτερη συγκέντρωση στις 15/6 που με απόφαση της Λαϊκής Συνέλευσης προσπάθησε να περικυκλώσει τη Βουλή και να εμποδίσει τους βουλευτές να εισέλθουν για να μην ψηφίσουν το μεσοπρόθεσμο νομοσχέδιο που επέβαλε η συμφωνία με την τρόϊκα. Τέτοιες πολυπληθείς συγκεντρώσεις αμιγώς πολιτικές,, αντικυβερνητικές και ακηδεμόνευτες δεν έχουν ξαναγίνει. Ούτε πριν ούτε μετά υπήρξε παρόμοια κοινωνική πολιτική κινητοποίηση. Οι προεκλογικές συγκεντρώσεις των κομμάτων στην ίδια πλατεία με προσέλευση από όλη την Ελλάδα τις παλιές καλές εποχές του δικομματισμού, της ρεμούλας και της διαπλοκής, ήταν φιέστες και επιδείξεις δύναμης, καταλλήλως σκηνοθετημένες ως θεατρικές παραστάσεις ή διαφημιστικά προϊόντα, με το χειροκρότημα στον αρχηγό, τις πλαστικές σημαιούλες και τα προκάτ ανούσια συνθήματα, δίχως κανένα γνήσιο πολιτικό ενδιαφέρον και κοινωνικό πρόταγμα. ήταν παθητικές συγκεντρώσεις κομματικών υποταγμένων μαζών.\nΣτις πλατείες το 2011 πάνω από ένα μήνα ένα κοινωνικό πλήθος κυρίως νέων, διαφορετικών προελεύσεων και αντιλήψεων προσπάθησε να επικοινωνήσει, να βρεί κοινή γλώσσα, κοινούς στόχους και να δημιουργήσει έναν κοινό δημόσιο χώρο, στον οποίο να συνυπάρξουν άτομα με διαφορετικές απόψεις, να ληφθούν από κοινού αποφάσεις, να συγκροτηθεί μία συλλογικότητα. Πράγμα που φάνηκε και στην αντιμετώπιση των επιθέσεων των ΜΑΤ και ιδίως της καταστροφής των σκηνών και των μικροφωνικών εγκαταστάσεων στην πλατεία Συντάγματος στις 15 Ιουνίου από τις μαινόμενες δυνάμεις καταστολής: με την αυθόρμητη συνεργασία χιλιάδων ατόμων η πλατεία επανήλθε στην προτεραία της κατάσταση και ξαναβρήκε το πρόσωπό της. Έγινε επίσης στην ίδια πλατεία στις 17 Ιουνίου μία ουσιαστική συζήτηση για πρώτη φορά περί άμεσης δημοκρατίας με χιλιάδες συμμετέχοντες. Παρόμοιες εκδηλώσεις έγιναν και στις υπόλοιπες μεγάλες πόλεις της Ελλάδας. Αυτά τα στοιχεία αρκούν για να καταξιώσουν το κίνημα των πλατειών 2011 ως μέγιστο πολιτικό συμβάν.\nΗ σημασία του, καθώς και η σημασία των άλλων παρεμφερών κινημάτων που έγιναν και σε άλλες χώρες (Αίγυπτο, Τυνησία, Υεμένη, Ισπανία, ΗΠΑ) είναι ότι για μεγάλα κοινωνικά πλήθη υπάρχει πλέον η πεποίθηση πως τα υπάρχοντα πολιτικά συστήματα και οι υπάρχουσες δυνάμεις, κόμματα, αντιπρόσωποι και γραφειοκράτες εξυπηρετούν μόνο τις δικές τους επιδιώξεις και τα συμφέροντα των οικονομικών ελίτ. Συνεπώς, οι παραδοσιακές δυνάμεις είναι διεφθαρμένες και ανίκανες να εξυπηρετήσουν το κοινό συμφέρον. Η πεποίθηση αυτή που εκφράσθηκε σε μία νέα αυτή αντίληψη τόσο οργανωτικά όσο και πολιτικά είναι μία παρακαταθήκη και μία υπόσχεση. Ήδη υπήρξαν συνεχιστές στην Τουρκία, στην Γαλλία και στην Αλγερία. Από ό,τι φαίνεται από την διαρκή κρίση και ανικανότητα του υπάρχοντος συστήματος είναι ο μόνος δρόμος.\nPosted by Γιώργος Ν. Οικονόμου at 6:50 μ.μ. Δεν υπάρχουν σχόλια:


Φροντίζουμε το δέρμα μας όπως πρέπει; | NSTv - O MEDIA Οργανισμός της Νέας Σμύρνης\nΣχεδόν όλες οι σύγχρονες γυναίκες από σχετικά νεαρή ηλικία ξεκινάμε να φροντίζουμε το δέρμα μας, άλλες συστηματικά και άλλες ανά περιόδους. Η λέξη «περιποίηση» είναι μια έννοια γενική. Περικλείει μέσα της πολλές διεργασίες που κάνει μια γυναίκα μόνη της σε καθημερινή βάση ή σε έναν επαγγελματία αισθητικό όταν κριθεί απαραίτητο ή όταν το επιθυμεί η ίδια. Ωστόσο το βασικό ερώτημα είναι «Φροντίζουμε το δέρμα μας όπως πρέπει;».\nΑρχικά, ένα από τα βασικότερα λάθη πολλών γυναικών είναι ότι δεν καθαρίζουν το πρόσωπο τους πριν ξαπλώσουν τη νύχτα ή το κάνουν μόνο αν έχουν μακιγιάζ. Το πρόσωπο μας πρέπει να καθαρίζεται καθημερινά, με ειδικά προϊόντα καθαρισμού. Σκοπός μας είναι να απομακρυνθούν τόσο τα προϊόντα που έχουμε χρησιμοποιήσει για το μακιγιάζ μας, όσο και οι ρύποι του περιβάλλοντος που «κάθονται» στο πρόσωπο μας, όπως το καυσαέριο και οι σκόνες. Είναι σημαντικό λοιπόν, κάθε βράδυ πριν κοιμηθούμε, να χρησιμοποιούμε αυτά τα προϊόντα καθαρισμού, ανεξαρτήτως κούρασης ή ανάγκης για ύπνο. Διαρκεί μόνο ελάχιστα λεπτά και προσφέρει αναζωογόνηση στο πρόσωπο διατηρώντας το καθαρό, ενώ σε κάθε άλλη περίπτωση παρατηρείται συσσώρευση ρύπων στο δέρμα μας.\nΑπό τη άλλη πλευρά, υπάρχει ένα στερεότυπο από παλιά ότι οι γυναίκες δεν πρέπει να «βαραίνουν» το πρόσωπο τους με κρέμες από νεαρή ηλικία. Αυτή η αντίληψη ωστόσο είναι κάτι που έχει αποδεδειγμένα καταρριφθεί. Αντίθετα, όλοι οι επαγγελματίες αισθητικοί προτείνουν στις γυναίκες, από την ενηλικίωση τους, να χρησιμοποιούν τουλάχιστον μια ενυδατική κρέμα ημέρας, που να ταιριάζει βέβαια στην ηλικία, στον τύπο δέρματος τους και να ανταποκρίνεται στις ανάγκες του. Ακόμα, σε ορισμένες περιπτώσεις μπορεί αυτό να κριθεί απαραίτητο και πριν την ενηλικίωση, καθώς τα τελευταία χρόνια παρατηρούνται όλο και περισσότερα νεαρά κορίτσια στην εφηβεία που επισκέπτονται έναν/μια αισθητικό με προβλήματα ακμής, ξηροδερμίας και πολλά άλλα.\nΚατανοούμε λοιπόν πόσο σημαντικό είναι να γνωρίσουμε το δέρμα μας και τις ανάγκες του, ώστε να επιλέξουμε τα κατάλληλα προϊόντα περιποίησης. Δυστυχώς αυτό δεν μπορεί να γίνει από την κάθε γυναίκα για τον εαυτό της διότι δεν διαθέτει τις απαραίτητες γνώσεις και τα μέσα για να το κάνει. Για τον λόγο αυτό, υπάρχουν έμπειροι επαγγελματίες αισθητικοί και κέντρα αισθητικής όπου μπορεί να απευθυνθεί κάποιος για να κάνει μια διάγνωση δέρματος. Σε τέτοιους επαγγελματικούς χώρους είναι απαραίτητο να δώσουμε κάποιες πληροφορίες, το λεγόμενο «ιστορικό», που μαζί με την κλινική εικόνα του δέρματος μας θα βοηθήσει τον επαγγελματία αισθητικό να κάνει διάγνωση σχετικά με τον τύπο δέρματος μας. Μόνον τότε θα μπορεί να μας δώσει συμβουλές σχετικά με το τι να κάνουμε και τι να αποφεύγουμε για να διατηρήσουμε το δέρμα του προσώπου μας σε καλή κατάσταση. Επιπλέον, όλα τα κέντρα αισθητικής συνεργάζονται με εταιρίες καλλυντικών που καλύπτουν όλο το φάσμα των περιπτώσεων και έτσι μπορούν να μας προτείνουν ή να μας προμηθεύσουν επαγγελματικά προϊόντα που θεωρούν κατάλληλα για εμάς. Είναι σημαντικό να ακολουθήσουμε τις συμβουλές τους, διότι μια λανθασμένη επιλογή προϊόντων μπορεί να οδηγήσει σε μη επαρκή αντιμετώπιση των αναγκών του δέρματος και ως συνέπεια διάφορα χρόνια προβλήματα στο πρόσωπο μας.\nΚλείνοντας, υπάρχει μια γνωστή φράση που λέει «Ότι δίνεις, παίρνεις». Όσο κι αν φαίνεται κλισέ, ταιριάζει απόλυτα και στην περίπτωση αυτή. Αν δώσουμε φροντίδα στο πρόσωπο μας, θα πάρουμε μια όμορφη και λαμπερή εμφάνιση, καθώς και ένα πεντακάθαρο δέρμα.\nΚλείνει ξανά το 'Αλσος Νέας Σμύρνης για μία εβδομάδα


Ερασιτεχνικο :Ακαθεκτος ο ΑΕΤΟΣ ΝΗΣΟΥ, ολα τα αποτελεσματα – TzafNews\nΝησί-Αγροτικός Αστέρας 3-0\nΝέα νίκη για τον Αετό, παραμένει πρώτος!\nΝέα νίκη για τον Αετό Νήσου με 3-0 επί του Αγροτικού Αστέρα στο γήπεδο της Ε.Π.Σ.ΗΠ., μια νίκη που τον ΄φερνει στην κορυφή με 10 βαθμούς με συγκάτοικο την Κόνιτσα!\nΤο ματς ήταν μέτριο στο πρώτο ημίχρονο με το Νησί να απειλεί πολύ νωρίς στο 2΄ όταν ο Στογιάννης έκανε το σουτ, με την μπάλα να καταλήγει στο δοκάρι! Στο 4΄ και το 9΄ απείλησε με τον Κοντογιάννη και τον Πρέντζα ενώ στο 22΄ ο Γεράσης και 25΄ ο Κοντογιάννης δεν κατάφεραν να νικήσουν τον Γκόνη. Στο 27΄ όμως μετά από ωραία μπαλιά ο Λώλης πήρε την μπάλα και με σουτ έκανε το 1-0, μια φάση που ο πάγκος του Αγροτικού Αστέρα διαμαρτυρήθηκε έντονα σαν οφσάιντ.\nΣτην επανάληψη ο Αγροτικός Αστέρας προσπάθησε να μπει πιο επιθετικά και απείλησε στο 50΄ με τον Μπαλανίκα. Όμως από το 60΄ και μετά το Νησί πήρε και πάλι τα ηνία και απείλησε στο 62΄ αρχικά με τον Λώλη και στο 64΄ είχε νέο δοκάρι με τον Στογιάννη. Στο 70΄ ο Μπίλης εκτέλεσε κόρνερ και ο Κοντογιάννης από κοντά έκανε το 2-0 ενώ τέσσερα λεπτά αργότερα ο Κοντογιάννης έβγαλε την μπάλα στον Λώλη και εκείνος με σουτ διαμόρφωσε το τελικό 3-0.\nΔιαιτησία: Πίγγιου (Θανασιάς, Παπαλαζάρου)\nΝησί: Θουλιώτης, Πρέμος, Οικονόμου, Κοτσίνας, Κασίμης, Γεράσης (67΄ Τσιμόπουλος), Στογιάννης, Μπίλης, Λώλης (80΄ Γιόγιακας Α.), Κοντογιάννης, Πρέντζας (69 λ.τρ. Γιόγιακας Β.)\nΑγροτικός Αστέρας: Γκόνης, Κόντος, Σκόρδος, Ηλίας Μ., Ντρουμπάλης, Ηλίας Β. (18 λ.τρ. Ζότα Γ.), Μπαλανίκας, Σιχλιμίρης, Πατσούρας, Ζότα Α., Άμρο\nΑνατολή-Πηγές Λούρου 3-1\nΔεν χάνει αυτή η Ανατολή!\nΤην Τρίτη της νίκη σε ισάριθμα παιχνίδια στο πρωτάθλημα πήρε η Ανατολή επικρατώντας αυτή τη φορά των Πηγων Λούρου με 3-1!\nΤο ματς ήταν καλό με την Ανατολή να είχε από την αρχή τα ηνία. Κατάφερε όμως να «σπάσε» την άμυνα του αντιπάλου στο 32΄ όταν ο Τασιούλας με πλασέ έκανε το 1-0! Τρία λεπτά αργότερα ο Ντασούτης ανατράπηκε από αντίπαλο με τον διαιτητή να δίνει πέναλτι. Ο Ορφανός εκτέλεσε, ο Μπάτζιος έδιωξε και στην επαναφορά ο Μιχαηλίδης πήρε την μπάλα και με πλασέ έκανε το 2-0.\nΣτην επανάληψη η ομάδα του Γιάννη Καραφέρη προσπάθησε να μπει ξανά στο παιχνίδι και στο 51΄ μετά από λάθος του Ζώη ο Μπισέλας πήρε την μπάλα και σε κενή εστία έκανε το 2-1. Το τελικό 3-1 έκανε ο Ορφανός με σουτ, δίνοντας τους τρεις βαθμούς στην ομάδα του.\nΔιαιτησία: Κατσικογιάννης (Διαμάντης, Γεωργίου)\nΑνατολή: Ζώης, Στραγάλης (63΄ Γιάννος), Γκούμας, Παππάς, Δρόσος, Μιχαηλίδης, Ντασούτης (63΄ Σκουτελιάς), Γκουγιάννος, Κτενάς (64΄ Τζοβάρας), Ορφανός (85΄ λ.τρ. Ζώτος), Τασιούλας\nΠηγές Λούρου: Μπάτζιος, Κιοσσές, Κωνσταντίνου (46΄ Κολέτσης), Τσάνιος, Μπονόβας, Λιόντος, Ζήσης, Ζήκος (86΄ Μουλάρας), Λάππας (46΄ Μπισέλας), Λώλος, Τζάγκας\nΠρεμιέρα με νίκη για τους Τίγρεις!\nΤη νίκη για την 1η αγωνιστική του πρωταθλήματος της Γ΄ ερασιτεχνικής πήραν οι Τίγρεις επικρατώντας στο γήπεδο της Λιμνοπούλας με 1-0 των Μαρμάρων!\nΟι Τίγρεις ήταν καλύτεροι σε όλη την διάρκεια του παιχνιδιού και στο πρώτο ημίχρονο απείλησαν με τον Βάσιο και τον Τσακαλώτο ενώ τα Μάρμαρα απείλησαν με τους Μιλάι και τον Οικονόμου. Στο 24΄ όμως οι Τίγρεις έμεινε με δέκα παίκτες λόγω της αποβολής του Ναυρόζογλου με απ΄ ευθείας κόκκινη κάρτα.\nΣτην επανάληψη και πάλι οι Τίγρεις ήταν καλύτεροι και κατάφεραν να σκοράρουν στο 54΄ όταν ο Τσακαλώτος έκανε την κάθετη και ο Μιμηγιάννης με σουτ έκανε το 1-0. Στη συνεχεία και οι δυο ομάδες είχαν ευκαιρίες χωρίς ωστόσο αποτέλεσμα.\nΔιαιτησία: Μπουμπυγιάννης (Γώγου, Βλάχος)\nΤίγρεις: Θωμάς, Τσακαλώτος, Κυβρακίδης, Νυαρόζογλου, Λύτρας, Πολλιωνης (71΄ Ρίζος), Θεοχάρης (55΄ Πολιώνης), Γουρνοπάνος (46΄ Μιμηγιάννης), Βάσιος (81΄ Ευθυμίου), Ταϊρης, Θεοδωρής (81΄ Ντέτσικας)\nΜάρμαρα: Τσανκούλα, Οικονόμου Ε., Οικονόμου Γ., Κανούσι, Παρασκευάς, Τζουερανι (46΄ Οικονομιδης), Ισμαίλι, Σαντεντιν (81΄ Μπελεβέτης), Αναστασιάδης, Μιλάι, Οικονόμου Κ.\nΆνετα η Κρανούλα\nΤην πρώτη της νίκη για το νέο πρωτάθλημα πήρε η Α.Ε. Κρανούλας επικρατώντας του Μαχητή με 1-4!\nΑν και η Κρανούλα ήταν καλύτερη σε όλο το παιχνιδι ο Μαχητής σκόραρε στο 1΄ όταν σε μια αναμπουμπούλα ο Χρυσικος πήρε την μπάλα και με σουτ έκανε το 1-0. Στο 23΄ ο Τσαντής είχε κεφαλιά στο δοκάρι, στην επαναφορά ο Παντούλης Ε. έκανε νέο σουτ σε κενή εστία αλλά η μπάλα κατέληξε άουτ. Στο 33΄ ο διαιτητής έδωσε πέναλτι σε χέρι παίκτη του Μαχητή με τον Κακαιδή Ν. να εκτελεί και να κάνει το 1-1. Στο 43΄ ο Μπαρέκος έκανε την μπάλιά στον Τσαντή και εκείνος σε κενη εστία έκανε το 1-2.\nΣτην επανάληψη οι φιλοξενούμενοι ήταν καλύτεροι και στο 54΄ ο Κακαίδης Ν. έκανε έκανε ωραία κίνηση και με πλασέ νίκησε τον Ρίζο και έκανε το 1-3, ενώ πέντε λεπτά αργότερα ο Παντούλης Α. με ωραίο πλασέ έκανε το 1-4! Στο 64΄ η Κρανούλα έμεινε με δέκα παίκτες λόγω τραυματισμού του Παντούλη Α., με τον τεχνικό της ομάδας να μην έχει άλλο παίκτη στον πάγκο!\nΔιαιτησία: Σιαμέτης (Τσίτος, Σιώμος-Γκιζάς)\nΜαχητής: Ρίζος, Βλάχος, Κυριακόπουλος, Τζώρτζης, Μπανάλης (60΄ Σγάρας), Κοτσώνης, Χρυσικός, Ναουμ, Καραγεώργος. Σκουτέρης, Σκούρτης\nΚρανούλα: Μαρκούλας (46΄ Αλεξίου), Παντούλης Ε., Γαβρίλας, Τσακανίκας (44΄ Τσώλης), Μπαρέκος, Παντούλης Α., Κακαίδης Ν., Γραμμενιάτης, Τσαντής, Θρασκιάς, Κακαίδης Ι.\nPrevious: Νικη της Αγ. Μαρινας επι του Ατλαντα Χουλιαραδων Ολα τα ματς του Ερασιτεχνικου\nNext: Δεν τα καταφερε ο ΠΑΣ με ΟΛΥΜΠΙΑΚΟ..\nΤι γίνεται στο Γιαννιωτικο ποδοσφαιρο;\nΑποτελεσματα-βαθμολογιες στο ερασιτεχνικο με τον Μ.Τσαγκα\nΧλοοτάπητας στο γήπεδο Σεισμοπληκτων


Προσευχή του Santa Muerte να κυριαρχήσει σε έναν άντρα [+];\nΠροσευχή του Αγίου Θανάτου για να κυριαρχήσει κάποιος Θεωρείται από πολλούς ανθρώπους ως προσευχή που δεν έχει καμία σχέση με την καθολική ή τη χριστιανική θρησκεία επειδή είναι μια πεποίθηση που προέρχεται από αυτόχθονες πληθυσμούς στο Μεξικό.\nΩστόσο, και παρόλο που μοιάζει με δαιμονοποιημένη εικόνα, η αλήθεια είναι ότι αυτός ο άγιος έχει βοηθήσει πολλούς ανθρώπους και έχει μια ειδική δύναμη σε περιπτώσεις όπου εμπλέκονται συναισθήματα.\n1 Προσευχή του Santa Muerte να κυριαρχήσει σε έναν άνδρα Ποιος είναι ο Santa Muerte;\n2 Προσευχή του Αγίου Θανάτου για να κυριαρχήσει κάποιος\n2.1 Γιατί είναι αυτή η προσευχή;\n2.2 Πότε μπορώ να προσευχηθώ να κυριαρχήσει η προσευχή στον Santa Muerte;\nΠροσευχή του Santa Muerte να κυριαρχήσει σε έναν άνδρα Ποιος είναι ο Santa Muerte;\nΤο Santa Muerte παρουσιάζεται ως δημοφιλής φιγούρα πεποιθήσεων που λατρεύεται σε πολλές πόλεις της Λατινικής Αμερικής, κυρίως στο Μεξικό όπου γιορτάζεται ως κοινή θρησκευτική λατρεία.\nΑντιπροσωπεύετε με μια σκελετική φιγούρα που μπορεί να ντυθεί με οποιοδήποτε χρώμα, αλλά αυτή που την αντιπροσωπεύει είναι πιο μαύρη.\nΟι οπαδοί του συχνά αισθάνονται ότι απορρίπτονται, καθώς προσκυνώνουν έναν άγιο που η καθολική εκκλησία δεν έχει αναγνωρίσει ως τέτοια, αλλά ότι η καρδιά και η πίστη πολλών είναι ένας Άγιος όπως οποιοσδήποτε άλλος.\nΛένε όχι εμπνέει φόβο αλλά σεβασμό και την εμπιστοσύνη και είναι ακριβώς αυτό το τελευταίο που κάνει εκείνους που όλο και περισσότερο εντάσσονται στους πιστούς.\nΚαίγοντας μέλι, καίγοντας πάθος. Αισθάνομαι για σένα ______________,\nΚαι νιώθεις για μένα τις σκέψεις σου και τα συναισθήματά σου ...\nΚυριαρχώ εξ ολοκλήρου το μυαλό σας και οι πράξεις σας υπόκεινται στην επιρροή του ευλογημένου θανάτου.\nΣας καλώ ____________________ Σας χρειάζομαι __________________ Ελάτε να κοιτάξετε για μένα __________________ Και λυγισμένο μπροστά μου θα είστε. ____________ να μου δείξεις όλη την αγάπη σου.\n_____________ Ελάτε στα πόδια μου. Εκπληρώστε ό, τι σας ζητώ. Κυρία της νύχτας, κυρίαρχη κυρία του σύμπαντος, και οι γήινες ενέργειές της ...\nΕπίδραση και κυριαρχεί στο μυαλό, οι ενέργειες Και η καρδιά του __________________ Κυρίαρχη κυρία, εσείς ο ευλογημένος θάνατός μου Φέρτε μου a_______________ εξημέρωσε μπροστά μου.\nΜήπως τα βήματά του έρχονται σε μένα, Μάλιστα η καρδιά του ρίχνει αγάπη για μένα, Μήπως το σώμα του μόνο χρειαζόταν για μένα Το πάθος του να είναι πάθος που του δίνω.\nΟ ευλογημένος Μου, Μην δίνεις ένα λεπτό από ευχαρίστηση Ή σιγουριά για να _____________ Αν δεν είσαι μαζί μου Μην αφήσεις καμία γυναίκα να σε πλησιάσει Και αν σε πλησιάσουν, Αυτά θα τα μετακινήσεις οριστικά Από τη ζωή σου με συνολική επιθετικότητα.\nΑν δεν είναι για μένα, τότε δεν θα είναι για κανέναν, ευλογημένος θάνατος, πανίσχυρη κυρία, σας ρωτώ με όλη μου την αφοσίωση. Myrtle Sap κυκλοφορεί καύση μέσω του αίματός του που σας καλώ ____________________ έρχονται σε μένα. Η καρδιά σας, η σκέψη σας και το σώμα σας Από αυτή τη στιγμή είναι και θα είναι δικό μου, για πάντα.\nΣτο όνομα του ευλογημένου θανάτου σας ρωτώ. Δημοσίευση Δημοσιεύτηκε: Σάβ Αύγ XNUMX, XNUMX XNUMX:XNUMX am\nΚαι παραδόθηκα στα φυτά μου Για να συμμορφωθείτε και να μου δείξετε όλη την αγάπη τι αισθάνεσαι για μένα. Santísima Muerte, εσείς που μετακινείτε τις πυκνότερες και πιο δύσκολες ενέργειες του σύμπαντος, λυγίζετε ________________. Σας ζητώ να το φέρετε σε εμένα όπως είναι και από πού βρίσκεται. Ακόμα κι αν είναι ένα από τα πιο σκοτεινά μέρη, Βάλτε πάντα ένα _______________ μπροστά μου και άφησε το μονοπάτι της να περάσει δίπλα μου.\nSantísima Muerte εσύ που μπορείς να είσαι χίλια Εσένα που μπορείς να είσαι εκατομμύριο, με φέρνεις σε _____________ Και ερωτευμένος μαζί μου ζητώ από το άλογό σου να το φέρει μπροστά μου. , που μου θυμίζει, ότι νιώθω παρών ...\nΌποιος κι αν είναι με και στον τόπο όπου είναι η κυρία της νύχτας, κυρία της ημέρας, ζητώ το πνεύμα της _________________ να είναι μαζί μου όλη την ώρα ...\nΌτι με αγαπά μόνο, ότι έχει μόνο τα μάτια για το ευλογημένο θάνατό μου _____________________\nΣτην καρδιά μου και στο σώμα μου Σώμα, μυαλό και ψυχή _______________ ελάτε σε μένα Τη νύχτα και κατά τη διάρκεια της ημέρας θα είστε μαζί μου Παρακαλώ, σας ζητώ στο όνομα του Santísima Muerte Santísima Muerte δώστε μου η δύναμη, η καρδιά…\nΚαι ο συνολικός τομέας της __________________ Santísima Muerte σας παρακαλώ να γίνετε προστάτης μου Και εκπληρώνετε όλες τις εύνοιες που σας ζητώ, σας λέω Santísima Muerte Μην με εγκαταλείψετε ...\nΟ ευλογημένος θάνατος Μην με αγνοήσετε Ευλογημένος θάνατος με φέρτε στο ______________!\nΑυτή η πτέρυγα του Santa Muerte κυριαρχεί σε έναν δύσκολο άνθρωπο είναι μεγάλη αλλά ισχυρή.\nΔεν είναι μια εγωιστική προσευχή, είναι μια προσευχή που ζητά τη δύναμη να είναι κάποιος να δει τι θα αλλάξει γνώμη.\nΔεν πρόκειται για ταπείνωση ή για να κάνουν τους άλλους να κάνουν τη θέλησή μας, είναι να τους βοηθήσουμε να δουν τις επιλογές που είναι, σύμφωνα με εμάς, οι καλύτερες.\nΓιατί είναι αυτή η προσευχή;\nΑυτό και όλες τις προσευχές Είναι πραγματικά ισχυροί, μπορείτε να το κάνετε κάθε φορά που βρίσκεστε σε μια δύσκολη κατάσταση στην οποία δεν ξέρετε πλέον τι να κάνετε.\nΣτην περίπτωση αυτής της συγκεκριμένης προσευχής, αυτό που επιδιώκεται είναι να είναι σε θέση να κυριαρχήσει στον άλλο άνθρωπο μέσα από μια προσευχή και αυτό είναι δυνατό αν έχετε πίστη.\nΠότε μπορώ να προσευχηθώ να κυριαρχήσει η προσευχή στον Santa Muerte;\nΤη στιγμή που το θέλεις.\nΠολλοί άνθρωποι συστήνουν ότι είναι καλύτερο να είστε μόνοι και να προετοιμάζετε το περιβάλλον έτσι ώστε οι κακές ενέργειες να μην επηρεάζουν την κατεύθυνση της προσευχής, αλλά αυτό δεν είναι υποχρεωτικό.\nΗ ενωμένη που απαιτείται ως απαράβατη απαίτηση είναι να έχουμε πολλή πίστη επειδή δεν μπορούμε να κάνουμε προσευχή αν δεν πιστεύουμε ότι αυτό που ζητάμε μπορεί να επιτευχθεί με θαυματουργό τρόπο.\nΒρείτε ευτυχισμένη αγάπη με την προσευχή του Αγίου Θανάτου για να κυριαρχήσετε σε έναν άνθρωπο.\nΠαναγία προσευχή για εργασία\nΠώς θα είναι η δεύτερη έλευση του Ιησού\nΠώς ήταν η παιδική ηλικία του Ιησού;\nΓιατί είναι σημαντικό να πηγαίνουμε στην εκκλησία;\nΓιατί καταστράφηκαν τα Σόδομα και τα Γόμορρα;


Η Cookoovaya πάει Saint-Tropez στην πολυτελή αγκαλιά του Pan Dei Palais! - Fay's Control\nΗ Cookoovaya πάει Saint-Tropez στην πολυτελή αγκαλιά του Pan Dei Palais!\n19/05/2022 • GO\nΤο μενού της Cookoovaya Saint – Tropez φέρει ελληνικούς τίτλους στις κατηγορίες του, όπως “Courkouti” και “Carvouna” και είναι σχεδιασμένο με γνώμονα το μοίρασμα δημιουργώντας μια ολοκληρωμένη ελληνική εμπειρία. Κανείς μπορεί να γευτεί μερικά από τα ήδη γνωστά στο ελληνικό κοινό πιάτα, όπως τα ωμά ψάρια, το χταπόδι με τη φάβα αλλά και τα κερκυραϊκά μπιάνκο και μπουρδέτο. Η Cookoovaya Saint-Tropez αποτελεί την απαρχή μιας διαδρομής που στόχο έχει να ταξιδέψει την Ελλάδα όσο πιο μακριά γίνεται, ενώνοντας τον κόσμο που αγαπά το ελληνικό φαγητό και την ελληνική κουλτούρα.